Fotoaparat bezogledala – Sony α6400 | Tech Lifestyle\nPočetna FOTO / VIDEO Fotoaparat bezogledala – Sony α6400\nAutofokus na novom α6400 fotoaparatu nasledio je mnoge tehnologije od najnovijih Sony linija fotoaparata punog formata, uključujući α9, α7R III i α7 III modele. Novi fotoaparat ima funkciju od 425 autofokusnih tačaka sa detekcijom faze i 425 autofokusnih tačaka sa detekcijom kontrasta koje su gusto raspoređene preko cele površine slike, pokrivajući oko 84% površine. Ovaj AF sistem velike brzine i visokih performansi autofokusnog praćenja uparen sa BIONZ X procesorom nove generacije za obradu fotografija, omogućava kameri da uspostavi fokus za manje od 0.02 sekundiii, a fokus se zadržava čak i u slučaju brzih pokreta subjekta.\nOvaj model uvodi napredni Real-time Eye AF, najnoviju verziju priznate Sony Eye AF tehnologije. Ova uzbudljiva nova funkcija koristi prepoznavanje objekata zasnovano na veštačkoj inteligenciji da obradi podatke o detekciji oka u realnom vremenu, a rezultat toga je poboljšana preciznost, brzina i praćenje učinka Eye AF funkcije.\nTakođe, na modelu α6400 prvi put se pojavljuje nova funkcija „Real-time Tracking”. Ovaj režim koristi najnoviji algoritam kompanije Sony koji uključuje prepoznavanje objekata zasnovano na veštačkoj inteligenciji i obrađuje informacije o bojama, udaljenosti predmeta (dubina) i osvetljenju kao prostornu informaciju kako bi osigurali da svi subjekti mogu biti uhvaćeni sa velikom preciznošću. Dodatno, tokom fotografisanja ili snimanja ljudi ili životinja, veštačka inteligencija prepoznaje informacije o poziciji lica i oka subjekta,a okovii subjekta se prati u realnom vremenu sa izuzetno visokom preciznošću. Ova opcija se može aktivirati jednostavnim polu-pritiskom na dugme, ili može biti dodeljena kao dodatna funkcija.\nIstovremeno je i izvanredna video kamera koja nudi opciju beleženja video zapisa u 4K rezoluciji (QFHD: 3840 x 2160) uz puno očitavanje rezolucije bez spajanja piksela sa ciljem prikupljanja približno 2,4 puta više informacija nego što je potrebno za 4K format. Uređaj zatim oversempluje informacije i kreira 4K snimke sa izuzetnim nivoom detalja i dubine. Zahvaljujući unapređenoj tehnologiji Fast Hybrid AF model α6400 izuzetno brzo izoštrava tokom snimanja, pruža izuzetno glatke promene fokusa bez obzira na scenu, čak i u slučaju kada subjekat istupi napred. Napredna opcija fokusiranja dodirom čini ovaj fotoaparat idealnim za mnoge vlogere i kreatore video sadržaja koji redovno kreiraju i objavljuju sadržaj na internetu.\nPrethodni članakNISSAN I2V tehnologija\nSledeći članakNovi, ali potpuno NOVI BMW serije 3 sada je dostupan svima!


Tužilaštvo BiH je formiralo predmet i od tada je saslušan određen broj svjedoka, među kojima je bio i Dodik.\nTužilaštvo BiH je zatražilo određenu dokumentaciju od institucija Ukrajine putem međunarodne pravne pomoći u vezi s aferom “Ikona”, potvrđeno je za Klix.ba.\nAfera “Ikona” je pala u potpuni zaborav iako je sredinom decembra 2020. godine zatresla bh. javnost nakon što su se pojavili navodi da je član Predsjedništva BiH Milorad Dodik ruskom ministru vanjskih poslova Sergeju Lavrovu poklonio 300 godina staru pozlaćenu ikonu, koja je pronađena u Lugansku, odakle je ukradena.


Sportske.net - Lorenco je dobio titulu, a jedini pravi gubitnik je MotoGP\nRosi je odradio svoje. Dolaze mlade snage..\nOcigledno ne pratis Moto GP\nTo da li ti vozis ili ne vozis ja ne znam ali znam da se u Moto gp ti ne razumijes\nHa ha . Ti ocigledno nikada nisi ni seo na motor , a sto se tice mene i gp- sta da ti kazem nego da jedno 20 god. vozim zzr, cbf, cbr i r6. Amateru mali..\nMože li neko da mi objasni šta se sve izdežavalo jer ne pratim baš MotoGP ali me interesuje čitava situacija..\nSve ovo stoji, da su ga spanci odradili, ali Rosi je sam sebi zakuvao corbu! Sta mu je trebalo ono odgurivanje Markeza u predzadnjoj trci? nImao bi danas, pred trku 3 boda vise i ne bi startovao zadnji, a tu bi vrv. pokupio jos jednu titulu....\nDa je pustio Markeza da ga srusi na predzadnjoj trci, vec tad bi izgubio titulu..\nPrljavi Spanci.Rosi je najbolji i naj uticajni vozac u istoriji moto gp-a.Zasluzio je titulu zbog svega sto se desavalo ove sezone.Zasluzio je i Lorenco ali to sto je Rosi radio ove sezone nece nikada Lorenco niti bilo koji drugi vozac.Rosi je moralni pobednik ove sezone.\nSlabe su to sportiste na krajnje bezobrazan nacin su ukrali titulu velikom Rosiju,,,,\nGrande Valentino! . . . . .Grande Inter! nnIsto srce, ista sudbina.\nPosle rosija zelim da moto gp propadne a da markez ne osvoji titulu nikad\n..Spanci najprljaviji 'sportisti' u svijetu sporta!\nmislis najveci glumci i izumitelji sapunica :)\n..pa to ti dodje to,nebitno jel fudbal il kosarka,rukomet il evo motociklizam,uvijek rade iza kulisa,lobiraju,kukaju na sudije,kuju zavjere,godinama su im sudjenja na Evropskim prvenstvima u kosarci ''domacinska'',da ne pominjem fudbalsko-glumacku akademiju iz Barselone i Madrida, na Djokovica ne kukaju zadnjih 2 godine kad su skapirali da je za njihove igrace druga dimenzija,sto DJokovic vise ne igra turnir u Madridu itd,itd..\nFudbaleri nisu tolika đubrad, u košarci su sinonim za ljigavost i kalkulisanje. Ovo što su uradili Doktoru je pravi primer anti fer pleja. Nemaju znanje i kvalitet da ga pošteno dobiju na stazi pa su se poslužili prljavim sredstvima. Nadam se da će im neko vratiti istom merom mada ako se to desi ima da kukaju 40 dana.


informacione tehnologije učenje škola djeca Republika Srpska obrazovanje edukacija Elektronske usluge\nOsnovnih škola u Republici Srpskoj je nešto ispod 700. Od tog broja, otprilike njih 400, mahom na periferiji, nemaju priključak na internet.\nU narednom periodu planirano je uvođenje interneta u sva područna odjeljenja i obezbjeđivanje dovoljnog broja računara.\nAko pitate direktore škola da li je potrebno da ove ustanove posjeduju računare povezane na internet, svi će reći da jeste. Ako ih pitate da vam obrazlože zašto je to bitno, dobićete odgovor tipa:\n"Jer to iziskuje savremeni način života" ili "Mora se biti u korak s vremenom" i sl.\nDakle, oni znaju da su moderne tehnologije potrebne ali ne i koji je njihov potencijal niti kako ga iskoristiti.\nRješenje problema broj 1: hmm, ostaviću ga za kasnije...\nNeki dan sam pročitao da je u okviru "Projekta Dositej" za 187 osnovnih škola obezbjeđeno impresivnih cca 22.000 računara raspoređenih u informatičkim kabinetima u osnovnim školama širom Republike Srpske.\nPostavljaju se pitanje tehničke podrške:\nOdržavanje 22.000 računara na 187 lokacija, uključujući antivirusni softver, Windows ažuriranja WSUS i sl.\nOdržavanje komunikacionog sistema na 187 lokacija sa svim onim što uz to ide internet link, Firewall, Switch, Router, WiFi, licence, administracija uređaja i dodjeljivanje rola i sl.\nOdržavanje servera uključujući i email Exchange Server, koji bi koristili nastavnici ali i učenici (zašto ne).\nOdržavanje Aktivnog direktorijuma. To je tehnologija koju je razvio Microsoft kako bi centralizovao upravljanje računarima tako što ih grupiše u domen. Omogućava sistem administratorima da sa jednog mjesta administriraju računare i servere. Sa svakom novom verzijom povećava se broj servisa (Roles and Features). Samba je domen kontroler za Linux OS.\nBekapovanje svega onog što je potrebno, npr. Veeam softvera ili sl.\nInformaciona bezbjednost itd.\nObzirom da ovo nije konačan broj računara jer nisu sve škole pokrivene, očekivati je da će navedene brojke biti i značajno veće pa je potrebno planirati sve navedene aktivnosti kako se ne bi našli u situaciji da poslije izvjesnog vremena većina opreme nije ispravna pa bi u tom slučaju škole bile prinuđene da pređu na tradicionalni način učenja - kreda i tabla.\nRješenje problema broj 2:\nTreba pronaći način da se ovaj problem prepozna i da se ponudi neko realno rješenje uzimajući u obzir da školske ustanove nemaju finansijsku mogućnost da snose troškove održavanja ovolikog broja računara i računarske opreme.\nJedan od načina je da se organizuju sekcije u srednjim školama i informatičkim fakultetima širom Republike koje bi okupljale informatičke entuzijaste. Zadatak ovih sekcija, osim učenja, bi bio i praktičan rad na održavanju računara, računarskih sistema, mreža i sl. u školama u svojoj lokalnoj zajednici a po mogućnosti i šire. Siguran sam da bi se mogla naći i neka simbolična naknada za ove aktivnosti a njihov rad bi se vrednovao poput obavljene stručne prakse a svi učenici-studenti uključeni u ovu sekciju bi stekli praktično iskustvo na osnovu kojeg bi našli i posao.\nIDEMO DALJE, AKO PRETPOSTAVIMO DA SU PROBLEM 1 + PROBLEM 2 RIJEŠENI, NAMEĆE SE\nImamo računare koji rade, spojeni su na internet, postoji tehnička podrška, donešene su bezbjednosne politike i iste su primjenjene na sve korisnike. Šta onda, da li je riješen problem informatizacije školstva i informatičkog opismenjavanja djece?\nDa li je dovoljno da djeca znaju da ukucaju neki izraz na Google-u?\nDa li je dovoljno ako se u Word-u ili u html-u napiše rečenica "Zdravo svijete"?\nili ako se pošalje i odštampa jedan email?\nok, nauče oni više od toga ali...\nNije dovoljno, jer ne postoji odgovarajuće rješenje koje bi se koristilo u nastavi kao sredstvo za proaktivno učenje (bar ja mislim da ne postoji, ako ovako nešto već postoji, onda je moja greška).\nPisao sam o nekim softverska rješenja, mahom besplatnim, koja bi se na jednostavan način mogla primjeniti u školama 21. vijeka\nRješenje problema broj 3:\nObzirom da su se direktori izjasnili da se "mora biti u korak sa vremenom" i da "to iziskuje savremeni način života", predstavljavam NearPod - Tehnologiju u učionici.\nNearpod je alat koji omogućava nastavniku da od klasične napravi prezentaciju koja traži od učenika da bude aktivni učesnik.\nUz tekstualne i slikovne sadržaje jednostavno se mogu ugraditi audio i video klipovi kao i kompletne web stranice, koje je moguće pregledati unutar prezentacije.\nAktivnost učenika podstiče se dodavanjem interaktivnih elemenata kao što su pitanja otvorenog tipa, ankete, kvizovi ili rukom pisani odgovori i crteži i to ne na kraju prezentacije koja traje npr. dva časa, već svako malo sa ciljem da se održao fokus učenika na gradivo.\nPovratnu informaciju sa odgovorima nastavnik dobija u realnom vremenu. Nastavnik (sa ulogom supervizora) u učionici upravlja tempom prezentacije sa svog računara dok učenici koji su npr. kod kuće putem linka mogu ponovo pregledati istu prezentaciju ali tempom koji njima odgovara.\nNastavnicima je potreban korisnički nalog unutar Nearpodovog okruženja dok učenicima on nije potreban jer prezentaciji pristupaju pomoću šifre koja se automatski generiše. Tako generisanu šifru, nastavnik će putem email-a ili upisivanjem na tabli, poslati svojim učenicima koji će ga unijeti na traženo mjesto.\nZa svakog učenika i svaki interaktivni element generiše se statistika u realnom vremenu, čuva se na serveru i zavisno o želji i potrebi, nastavniku se šalje izvještaj na email.\nSvaki put kada učenik (ili drugi korisnik sa kojim je podijeljen link - čitaj roditelj) pristupi prezentaciji u nastavnikovom okruženju ostaje zabilježena informacija o aktivnostima ove osobe.\nOsnovni korisnički nalog (silver user) je besplatan i sadrži sljedeće aktivnosti:\ni još mnogo toga koje su i više nego dovoljne za izradu kvalitetnog nastavnog sadržaja.\nZa naprednog korisnika (gold user) plaća se naknada. Vidi sliku.\nKako funkcioniše u praksi\nPrvu prezentaciju možete završiti i za 15 minuta, otprilike koliko je meni trebalo. Nakon što ste kreirali besplatan nalog, nađite neku ppt prezentaciju i učitajte je u Nearpod. On će vašu prezenaciju da konvertuje u niz slikovnih slajdova. Preostalo je da dodate aktivnosti koje će aktivirati učenike poput kviza, pitanja. To radite putem interfejsa koji je izuzetno jednostavan i intuitivan.\nSvima je dobro poznato da na kraju časa ima učenika koji aktivno učestvuju u ponavljanju ali da ima onih koji nisu pratili nastavu. Nakon časa realizovanog uz pomoć Nearpod prezentacije učenici će biti zadovoljni načinom obrade gradiva. Časovi potpomognuti ovim softverom rezultiraće dvostruko boljim rezultatima jer će učenici shvatiti da je kompletna njihova aktivnost i uključenost itekako mjerljiva i evidentirana na individualnoj bazi.\nZa optimalno održavanje "modernog" školskog časa poželjno je da svaki učenik ima na raspolaganju računar ili da se kursevi prilagode mobilnim telefonima.\nAko ni to nije moguće, ovako izrađeni materijali mogu biti dobar način da se učenici podstaknu na proučavanje sadržaja od kuće i vrednovanje rada kroz domaću zadaću.\nPrimjer prezentacije koju sam za 15 min napravio iz perspektive učenika možete pogledati ovdje.\nOvo nije jedini softver koji može da napravi potpuni reinženjering osnovnog, srednjeg i visokog obrazovanja.\nPomenuću još neka slična rješenja, koja u svom osnovnom paketu (besplatnoj verziji) imaju sasvim pristojan set funkcionalnosti koje će značajno povećati produktivnost učenika na času.\nRačunare za škole u Republici Srpskoj obezbjeđuje resorno ministarstvo i društveno odgovorne kompanije. Siguran sam da će broj računara u skorijem periodu biti optimalan za školski rad.\nPronašli smo riješenje za problem tehničke podrške velikog broja računara, računarske opreme i računarskih usluga.\nPronašli smo Nearpod, rješenje koje je u primjeni na velikom broju svjetskih obrazovnih ustanova a koji predstavlja jednostavan i intuitivan alat što nastavnicima omogućava više vremena za praktičan rad sa učenicima i dobar je odabir za nastavnike srednjih i osnovnih škola ali i fakulteta koji žele učenike/studente podstaknuti na proaktivno učešće u nastavi. Uslov je naravno da se izvrši adekvatna obuka nastavnog kadra, koji bi bio u stanju da koristi pomenute tehnologije ali sve gore navedeno je dovoljan razlog zašto i naše škole treba da imaju učionicu 21.vijeka.\nŠto ste tiče rješenja za Problem broj 1, pomozite mi vi.


TRIPLA KRUNA! Zvezda lako savladala FMP i postala ŠAMPION SRBIJE - Crvena zvezda info\nTRIPLA KRUNA! Zvezda lako savladala FMP i postala ŠAMPION SRBIJE\nTim sa Malog Kalemegdana je sada kompletirao sve\n"Panteri" su do 25. minuta dolazili nekoliko puta u priliku da pređu u vođstvo ili makar izjednače, ali do toga nije došlo.\n10. minut - KRAJ! Zvezda je šampion Srbije!\n9. minut (59:70) - Poeni FMP-a u jednoj atmosferi koja počinje da bude slavljenička za crveno-bele.\n8. minut (57:70) - Zvezda je bila na koš od novog rekorda u razlici u ovom meču, ali sada se igra veoma brzo i čini se da su se vinovnici susreta pomirili sa ishodom.\n7. minut (55:69) - Pavićević je napravio faul i izvukao deblji kraj iz duela sa Kalinićem koji je preko slobodnih bacanja podebljao prednost.\n6. minut (52:66) - Pokušava domaća ekipa brzim trojkama u ranoj fazi napada da smanji prednost, ali ne ide. U brzini se gubi preciznost.\n5. minut (52:66) - Trojkom Markovića slika postaje sve jasnija. "Panteri" su imali nakon toga usiljen šut sa 10 metara, ali nije prošlo. Biće ovo sve teži zadatak za FMP.\n4. minut (51:63) - Nema poena u ovoj minuti, ali to više svakako odgovara Zvezdi čiji navijači su sve glasniji. Ipak, postoji mesta za zabrinutost jer je Ivanović uz pomoć saigrača izašao sa terena, a videćemo koliko je ozbiljno to što se desilo plejmejkeru tima sa Malog Kalemegdana.\n3. minut (51:63) - Zaustavili su crveno-beli nalet protivnika jednom brzom kontrom Markovića i Kalinića koji su naterali FMP da zatraži tajm-aut i zadrži fokus.\n2. minut (51:61) - Dve trojke FMP-a i evo domaćina ponovo na -10. Da li sledi ovi nalet kao u prvom poluvremenu? Zvezda je ponovo izgubila ritam, ali ima dobru zalihu.\n1. minut (48:61) - Nastavljaju crveno-beli ono što rade već od polovine treće četvrtine. Razlika samo raste.\n10. minut (45:59) - Sada već FMP gubi korak. Lazić i Ivanović se upisuju, svako na svoj način, a nakon manjeg odgovora sa druge strane, moglo je jednom ludom trojkom da se ponovo zakuva. Ipak, nije. Zvezda je u dobroj poziciji da jurne ka tituli.\n9. minut (45:55) - Lazićeva trojka usledila je pre njegove dobre odbrane. Nakon toga je ostao u mis meču i nije mogao da brani obruč protiv Simovića.\n8. minut (43:51) - Radonjić je iz trećeg puta popravio neuspehe svojih saigrača. "Panteri" shvataju da ne bi smeli dozvoliti sada odvajanje veće od 10 razlike, jer bi to možda i značio sunovrat svih nada.\n7. minut (41:51) - Dve trojke su promašene od strane crveno-belih, i to otvorene. FMP je taj koji sada ne uspeva ni da šutira ka obruču već tri napada. Dvocifrena prednost je vraćena trojkom Ivanovića i sada je veliko pitanje da li može domaćin još jednom da napravi onakav nalet kao iz prvog poluvremena.\n6. minut (38:45) - Marković trojkom vadi kestenje iz vatre za Zvezdu, a nakon toga je i Ivanović fauliran, te su gosti ponovo uspeli da se odvoje na nešto osetniju razliku.\n5. minut (38:40) - Žestoko se naljutio Kalinić na sudijsku odluku, a za to je "nagrađen" tehničkom greškom. FMP je još uvek tu, imao je i posed za izjednačenje ili vođstvo, ali nije realizovan plan.\n4. minut (35:40) - Održava se nekako Zvezda u vođstvu, ali nikako ne uspeva da stekne kontinuitet koji će je odvojiti od protivnika u ovom meču. Prvi tajm-aut u ovom delu igre je na snazi.\n3. minut (35:37) - Radonjić ne uspeva da pogodi nakon prodora, ali ofanzivni skok hvata Marko Pavićević, koji asistira Nerandžiću, a ovaj silovito zakucava. Na drugoj strani Davidovac baca loptu u ruke Nerandžiću, ali i Tasić gubi loptu.\n2. minut (33:37) - Nerandžić postiže prve poene za FMP u drugom poluvremenu.\n1. minut (31:37) - Dobar početak drugog poluvremena za Zvezdu. Koš Ognjena Kuzmića uz faul Marka Pavićevića. Centar crveno-belih je siguran i sa linije penala.\n10. minut (31:34) - Pavićević je trojkom održao domaćina i FMP je posle 20 minuta "živ". Zvezda nije uspela da prelomi, iako je imala dvocifrenu razliku. Idemo na pauzu.\n9. minut (28:31) - Izgleda da će "panteri" biti u igri i posle pauze. Trči se dosta, ali tranzicija za sada ne radi najbolje na oba kraja terena.\n8. minut (26:31) - Cirbes je promašio oba slobodna bacanja, u narednom posedu je Vajtu ispala lopta iz ruku i ništa od toga FMP nije iskoristio da možda i preokrene. Tu je stigla kazna od strane Kalinića koji je istrčao kontru i uz faul pogodio 2+1.\n7. minut (26:28) - Ono što je Stepanović uradio malopre, to je sada Radonjić - kapiten domaćeg kolektiva je pogodio trojku, a onda i još jednu! Zvezda je ušla u jednu negativnu seriju koja je nastavljena faulom Cirbesa i tehničkom Lazića, tako da je razlika drastično pala.\n6. minut (17:28) - Lazić ide lepo na polaganje na drugi obruč i evo još jednog tajm-auta, jer se dvocifrena prednost prelako vratila na snagu.\n5. minut (17:24) - Stepanović je pogodio trojku za FMP i sprečio žestoke probleme, makar do sada.\n4. minut (14:24) - Šaranović ide na polaganje, ali Kalinić uzvraća trojkom na drugoj strani i evo dvocifrene prednosti prvi put na meču.\n3. minut (12:21) - Vratili smo slobodnim bacanjima, a sada je Kalinić bio precizan oba puta. Problem za domaćina je to što ne koristi otvorene pozicije, daje mu se prilika, ali ne ide trenutno.\n2. minut (12:19) - Kasni Nerandžić sa rampom, razlika počinje da raste polako.\n1. minut (12:17) - Otvorio je FMP dobru četvrtinu, ali je onda napravio dve kardinalne greške koje su ga koštale step beka Ivanovića, ali ne i trojke već u narednom napadu.\n10. minut (9:15) - Ivanović i Kuzmić su zaslužni za trenutno vođstvo tima sa Malog Kalemegdana. Nije možda na način na koji žele, ali gosti za sada idu po ono po šta su došli.\n9. minut (7:13) - Ivanović je povezao četiri poena i naterao domaćina da traži tajm-aut. Prva malo bolja ofanzivna rola, dok su slobodna bacanja 5/8 za FMP, a 2/6 za Zvezdu.\n8. minut (7:9) - Krajnje neefikasna četvrtina. Kuzmić je ponovo u igri umesto Mitrovića koji na startu ima probleme da sačuva protivnika u reketu.\n7. minut (6:9) - Ponovo se pomerio rezultat i ponovo je došlo do toga nakon penala. Tasić je polovičan bio, a FMP iz igre tek ima 1/10.\n6. minut (5:9) - Nastavlja se "mic po mic", pa je sada Kalinić imao 1/2 sa slobodnjaka. Kao da obe ekipe nisu još uvek dovoljno zagrejane.\n5. minut (5:8) - Evo i prve trojke na susretu, a ona je delo Nikole Ivanovića. Ofanzivni faul Izundua dao je Zvezdi novu priliku da se odvoji, ali ona to nije učinila, već je Tasić sa 1/2 sa penala zadržao korak.\n4. minut (4:5) - Pojavio se FMP na susret i pogodio u dva navrata, dok je Kuzmić imao 1/2 sa slobodnih bacanja i za sada je jedini strelac crveno-belih.\n3. minut (0:4) - Nastavlja se niz promašaja, a gosti su imali ekstra posed iz kojeg Kalinić nije uspeo da pogodi. Prilično neefikasno od starta, iako odbrane nisu baš zategnute.\n2. minut (0:4) - Ne pogađa FMP, ali ne pogađa ni Zvezda. Otvoreni su šutevi bili u ovoj sekvenci, ali nije bilo uspeha.\n1. minut (0:4) - Meč je počeo! Kuzmić je iz tri navrata dva puta pivotirao i pogodio za uvodno vođstvo crveno-belih.\nI pored svežih pluća, "panteri" su poraženi sa 110:71 u prvom meču, pa je Zvezda sada na samo trijumf od treće ispunjene sreće.


Vojvođansko slepo kuče blizu istrebljenja | Luftika\nVojvođansko slepo kuče blizu istrebljenja\nVojvođansko slepo kuče, jedna od najređih vrsta u svetu, danas je pred potpunim izumiranjem. Ova vrsta (Nannospalax leucodon montanosyrmiensis) nastanjuje jedino Mađarsku i Vojvodinu, ali njihovoj vrsti u poslednje vreme preti dvostruka opasnost.\nJedna od tri poznate populacije živi u okolini Kiskunsagi nacionalnog parka gde bi uskoro mogla da počne da se gradi solarna fabrika. Druga populacija je nastanjena na mađarsko-srpskoj granici , gde je prošle godine mađarska vlada podigla ogradu kako bi se sprečio ulazak izbeglica i samim tim je sprečena i migracija ove retke vrste sisara. Treća, najmanja populacija živi između Čortanovaca i Stražilova, i iz godine u godinu je sve manja.\nNovo stanište za slepo kuče\nPrema rečima Sandora Ugra, direktora Kiskunsagi nacionalnog parka u Mađarskoj, ova vrsta krtica je veoma retka, svega ima 400 jedinki na svetu. Čak su mnogo ređe od najpoznatije ugrožene vrste velike pande.\n– Posle Iberijskog risa i Sredozemne morske foke, oni su najređa vrsta na svetu. Teško je proučavati ove vrste sada jer se ne zna koliko pojačan saobraćaj oko granice ima uticaja na njih, ali ne smemo rizikovati da izgubimo nijednu jedinku – rekao je Gabor Csorba, predsedavajući mađarskog komiteta za očuvanje ovih krtica.\nKoliko rapidno izumire vojvođansko slepo kuče, svedoči podatak da je u Srbiji 2009. bilo oko 290 jedinki, a samo godinu dana kasnije – 200.\nKako navode Pokrajinskom zavodu za zaštitu prirode u Novom Sadu, granica fizički izoluje vrste nastanjene na tom području i može da doprinese izumiranju ove vrste.\nIz tog razloga su konzervatori iz Kiskunsagi nacionalnog parka odlučili da trećinu populacije premeste na sigurnije mesto, u blizini sela Ottomos.\nFizička barijera na staništu\n– Veoma je teško pronaći pogodno stanište za njih, godinu dana nam je trebalo da pronađemo alternativnu ovu lokaciju – rekao je Csorba.\nTakođe, ovu vrstu krtica je jako teško uhvatiti. Potrebno je to izvesti brzo, neprestano pazeći da se ne povrede, što je veoma zahtevan i odgovoran posao.\nMeđutim, da nije sve tako crno, ovo je idealna prilika da se prati razvoj ove vrste od samog početka. Svaka jedinka je dobila mikročip, kompletan medicinski pregled, i uzet je uzorak DNK.\noznakeslepo kuce spasene zivotinje ugrozene vrste vojvodina mapa zastita zivotinja novi sad zivotinje zivotinje fruska gora


Argentina naj-transfriendly država\nU zgradi u kojoj je smeštena argentinska vlada, koja se inače u toj državi naziva „rozom kućom“ kao pandan SAD-ovskoj verziji „bele kuće“ u toku su legislativni razvoji koji se kreću više prema ružičastom spektru od onih bleđih iz severnijeg dela ta dva kontinenta. Dok se u SAD-u revolucionarnim smatra da se predsednik države osmeli da podrži istopolne brakove – predsednica Argentine, Cristina Fernandez de Kirchner, mesec dana kasnije drži dirljiv govor o tome kako reč tolerancija u njenoj državi nije prihvatljiva za ljudskopravaška pitanja. Jer kad je reč o pravima, samo ravnopravnost dolazi u obzir.\nCristina Fernandez de Kirchner (čiji je nedavno preminuo suprug takođe bio predsednik te države) u svečanoj ceremoniji povodom uvođenja najprogresivnijeg zakona o rodnom identitetu na svetu svojeručno je transaktivistima juče uručila njihove nove lične karte. Time se Argentina i praksom postavila kao naj-trans-friendly (ako postoji taj termin) na svetu, jer svojim transgrađanima omogućava da promene pol u dokumentima a da se ne moraju prethodno podvrgavati medicinskim tranzicijskim postupcima. A u slučaju da se odluče na operaciju promene pola ili hormonsku terapiju – moći će to da ostvare u okviru sistema javne zdravstvene zaštite!\nCeremoniji su prisustvovale i brojne LGBT porodice s decom jer je istom prilikom potpisala predsednički dekret kojim se rešava roditeljski status istopolnih partnera s decom, a koji su porodice osnovali pre uvođenja novog zakona o istopolnim bračnim zajednicama iz 2010. godine.\nTokom svog govora predsednica države je nekoliko puta vidljivo ganuta referisala i na svog bivšeg supruga koji je tokom svog mandata osigurao put za donošenje današnjeg oblika zakona.\nOdbijajući da koriste reč koja se u političkom diskursu često primenjuje pri govoru o manjinskim i uopšte partikularnim tematikama, argentinska predsednica je održala bukvicu kvazi-podržavateljima širom sveta:\n„Ne želim da koristim reč koja mi izuzetno smeta: tolerancija. Ne. Ne verujem u ‘toleranciju’. Tolerisati znači da ću ti dopustiti da postojiš jer nemam drugog izbora.“- rekla je. „Želim da govorim o ravnopravnosti i svima vama koji će sada imati ista prava koja sam ja uživala od trenutka svog rođenja i pravima koje su toliki milioni Argentinaca uživali od trenutka svoga rođenja. To je društvo kakvo želimo.“\nKasnije je dodala „Ne postoji ništa novo pod suncem i probajmo se složiti oko toga. Sve ove stvari koje danas zakonski priznajemo nisu ništa novo. Proizlaze iz istorije čovečanstva“. Dodala je da je stvarnost jednostavno onakva kakva jeste, a ne kakvom bi neko hteo da je vidi.


TIM INŽENJERING SISTEM DOO NOVI SAD - Osnovni podaci o firmi\nTIM INŽENJERING SISTEM DOO NOVI SAD\nBraće Ribnikar 29, 21000 Novi Sad\nTim Inženjering Sistem d.o.o. je privatno preduzeće registrovano za projektovanje, konsalting i inženjering. Preduzeće je počelo sa radom 2005. godine kao „Tim Inženjering“, a 2008. godine promenilo je vlasničku strukturu i nastavilo da posluje pod sadašnjim imenom „Tim Inženjering Sistem“ d.o.o.\nTokom prve godine poslovanja pod novim imenom, preduzeće je proširilo svoje poslovne aktivnosti i udvostručilo broj stalno zaposlenih stručnjaka.\nPermanentno usavršavanje i implementacija novih trendova u procesu projektovanja i inženjeringu, uključivši nove materijale i inženjerske tehnologije, kao i upotreba savremenih softverskih rešenja za sve faze realizacije projekata, osnovne su karakteristike rada Tim Inženjering Sistem-a.\nTrudimo se da ispunimo očekivanja naših klijenata, implementacijom i stalnim usavršavanjem sistema kontrole procesa projektovanja.\nVodeći inženjeri Tim Inženjering Sistem-a, imaju višegodišnje iskustvo u polju projektovanja industrijskih sistema, naročito u oblasti industije za preradu i transport nafte i gasa, što je dovelo do toga da se preduzeće specijalizuje za taj deo tržišta.\nKula dobija sportsko rekreativni kompleks - Raspisan tender za izgradnju bazena Četvrtak 26.07.2018.


Đurević na sastanku sa Viškovićem i Čubrilovićem | 058.ba\nSRNA - Jovana Borovčanin - 16. aprila 2021.\t058.ba\nVIŠEGRAD – Načelnik opštine Višegrad Mladen Đurević razgovarao je danas sa predsjednikom Vlade Republike Srpske Radovanom Viškovićem i predsjednikom Narodne skupštine Republike Srpske Nedeljkom Čubrilovićem.\nNa sastanku se razgovaralo o ponudi rješenja kada je riječ o izmjeni akata u oblasti lokalne uprave i samouprave, jer krajem juna ističe rok lokalnim zajednicama da usklade broj zaposlenih po standardu – tri zaposlena na 1.000 stanovnika.\nPredsjednik Vlade Republike Srpske rekao je da su se mnoge lokalne zajednice odgovorno ponašale kada je riječ o saniranju ekonomske i zdravstvene krize uzrokovane pandemijom virusa korona.\nSastanku su prisustvovali sekretar Saveza opština i gradova Aco Pantić i Ljubiša Ćosić.


Obnova Manastira Pinosava u selu Kusadak teče planiranim tokom\nPodignuta nova kupola i osvećeni Krstovi\nU manastiru Pinosava u Kusatku u toku je obnova i rekonstrukcija. O tome su nas informisali iz ovog hrama:\n"Obnova Manastira svetog Arhangela Gavrila, u narodu poznatog kao Manastir Pinosava, u selu Kusadak, nastavlja se planiranim tempom i ove godine. Posle prošlogodišnjeg asfaltiranja novog puta do Manastira, prepokrivanja manastirske crkve i urađenom spoljnom osvetljenju hrama, i ove godine se blagodareći pomoći od strane države i dobrih ljudi dosta toga uradilo.\nJuče, u poslepodnevnim časovima, Njegovo Preosveštenstvo Episkop Šumadijski G. Jovan, je uz sasluženje sveštenstva jaseničkog Arhijerejskog namesništva i igumana manastira jeromonaha Petra (Dragojlovića), osvetio nove Krstove za novu kupolu i obnovljeni manastirski hram. Inače, nova kupola manastirskoh hrama prekrivena je bakrom a urađena je po najmodernijim standardima i zaštitom. Episkop Jovan je posle osvećenja Krstova osveštao i novi ručno duborezani hrastovi ikonostas sa novim i prelepim pozlaćenim ikonama za Zimsku kapelu ove drevne jaseničke svetinje.\nU toku današnjeg dana, blagodareći besplatnim radovima firme KG Kran iz Kragujevca, nova kupola i juče osvećeni Krstovi uspešno su podignuti i ugrađeni na manastirski zvonik i oltarski deo hrama. Posebnu zahvalnost Manastir Pinosava duguje svim priložnicima i dobrotvorima, na prvom mestu Vladi Republike Srbije i Skupštini Opštini Smederevska Palanka. Bez ogromne pomoći dobrih ljudi iz Kusatka i inostranstva i bez pomoći Vlade Republike Srbije, kao i Opštine Smederevska Palanka, Manastir ne bi mogao izfininansirati ove zahtevne i veoma skupe radove.\nInače, tokom ove godine u Manastiru Pinosava je urađena mala eko farma koka nosilja, obnovljen je pčelinjak, popravljen i okrečen stari manastirski konak, ograđen i pokriven manastirski bunar i uređen prostor oko manastirske ekonomije.\nOvom prilikom, pored Vlade Srbije, pomenućemo samo najveće donatore koji su pomogli dosadašnju obnovu Manastira Pinosava. To su pre svega meštani sela Kusadak koji su prošle godine mesecima skupljali pomoć za obnovu svoje velike svetinje; gospodin Dragan Karašičević iz Australije koji donirao kvalitetan biber crep za prepokrivanje hrama; gospodin Dobrica Gačić iz Švedske, koji je finansirao izradu pozlaćenih ikona za Zimsku kapelu; gospođa Zorica Cimbaljević iz Beograda koja je najvećim delom pomogla izradu ručno duborezanog hrastovog ikonostasa; firma Voter Džet iz Velike Krsne čiji je vlasnik Nebojša Vićevac poklonio dva velika Krsta od izuzetne vrednosti; firma SOK iz Kraljeva i njen vlasnik gospodin Srđan (Dragojlović); Gospodin Zoran Bodrožić srpski biznismen iz Moskve, vernici i sveštenstvo Srpske Crkvene Opštine iz Berlina, Gospodin Danko Sladojević iz Beograda, i mnogi drugi."


POSAO U AUSTRIJI hitno potrebni radnici - Svi pasosi - Neto satnica 13e\nPOSAO U AUSTRIJI hitno potrebni radnici – Svi pasosi – Neto satnica 13e\nPOSAO U AUSTRIJI hitno potrebni radnici – Svi pasosi – Neto satnica 13e. Za rad u Austriji grad rada Bec, otvorena radna pozicija za molere. Smestaj je obezbedjen. Puno radno vreme. NAJBOLJA APLIKACIJA ZA PRETRAGU POSLOVA U AUSTRIJI SEZONSKI POSAO U CRNOJ GORI 2020 – OBEZBEDJEN SMESTAJ – RAD NA NEKOLIKO MESECI SEZONSKI POSAO U NEMACKOJ 2020 – Rad na par meseci – 10 evra neto Ako ste zainteresovani za ovaj posao, vise detalja mozete saznati u izvornom sadrzaju.\nZaposlenje u Norveskoj na duze vreme – Satnica preko 20evra – Smestaj i radna dozvola\nPOSAO U INOSTRANSTVU – Nemacka zaposlenje – 14e satnica\nPOSAO U INOSTRANSTVU OD DECEMBRA MESECA 2020 – Smestaj i garatno pismo regulisani\nPosao dostavljaca na elektricnom biciklu i skuteru – Satnica 9.5 evra – Fleksibilno radno vreme\nPosao u inostranstvu pomocni fizicki radnici – Potreban vazeci pasos – Besplatan smestaj\nPOSAO U ZEMLJI I INOSTRANSTVU – VELIKA PONUDA POSLOVA 2020/2021\nPosao u Nemackoj na 3 meseca – Mesta ogranicena\nPosao u Nemackoj – Smestaj placen i obezbedjen\nSezonski zimski posao u inostranstvu 2020/2021 – Privremeno zaposlenje\nSEZONSKO ZAPOSLENJE U KANADI NA PAR MESECI – EU DOKUMENT NIJE USLOV


Svetski dan snega, ove godine obeležen 20. januara » Skijanje.rs\nVesti Svetski dan snega, ove godine obeležen 20. januara\nPirot | 20.01.2019. | plusonline.rs\nU Srbiji, regionu ali i širom sveta 20. januara 2019. je obeležen Svetski dan snega, koji je inicirala Medunarodna skijaška federacija - FIS. Ovu manifestaciju su tradicionalno obeležili skijaški klubovi iz Pirota.\nSvetski dan snega ili "World snow day" predstavlja drugu fazu FIS kampanje "Bring children to the snow" kojom žele da pokažu sve čari zimskih sportova i time podstaknu decu da postanu aktivni skijaši i borderi.\nPredivan dan na snegu na Babinom zubu u organizaciji SSK "Stara Planina" - Pirot\nNa Staroj planini je danas uspešno obeležen Svetski dan snega u organizaciji Skijaškog snoubord kluba “Stara Planina”.\nViše od 60 dece iz Pirota je danas bilo na Babinom zubu i uživalo u zimskim čarolijama. Skijanje i snoubord je bio na prvom mestu, a posle su svi uživali u grudvanju i slatkišima swiss lion paketića.\nKlub je obeležavanje Svetskog dana snega realizovao pod pokroviteljstvom Skijaškog Saveza Srbije i FIS-a i uz pomoć grada Pirota, Javnog preduzeća Skijališta Srbije, Swess Lion DOO i “Mioni” DOO.\nSvetskog dana snega, na Planinarskom domu u Pirotu u organizaciji SK "Midžor" - Pirot\nSkijaški klub “Midžor” iz Pirota je u saradnji sa Sportskim centrom grada i Ski servisom 02 Pirot na padinama podno Hotela “StarA” organizovao obuku skijanja, grudvanja i sankanje, a sve pod nadzorom iskusnih trenera.\nVremenske prilike nisu baš bile naklonjenje ljubiteljima snega i zimskih sportova, ali utisak je da slaba kiša i realtivno toplo vreme nisu pokvarili užitak i radost svih koji su se našli na „Domu“, a pre svega dece.\nInteresovanje najmlađih za učešće u ovoj manifestaciji bilo je veliko pa je Sportski centar obezbedio besplatnu vožnju autobusom od grada do skijališta i nazad, kao i besplatne instruktore, dok su prisutni mogli besplatno i da servisiraju svoje skije\nNa stazi Planinarskog doma neki od mališana su prvi put stali na skije, a za neke će se svakako zainteresovati iz Skijaškog kluba.\nJovica Cvetković, iz Skijaškog kluba „Midžor“, smatra da je akcija uspešno organizovana. Planinarski dom je u srcu Piroćanaca, jer malo koji od gradova u Srbiji se može porediti s Pirotom u ovom pogledu, koji na udaljenosti od samo dvanaest kilometara na hiljadu metara nadmorske visine ima uslove za rekreaciju na snegu, ali i održavanje sportskih takmičenja. Međutim, Cvetković smatra da ono što je dala priroda nije dovoljno iskorišćeno i da se na tome mora tek raditi.\nFilip Filipović iz Sportskog centra Pirot izjavio je da sve veći broj sugrađana, posebno onih najmlađih, uči se da skija a i stari i iskusni skijaši sve radije se vraćaju na Planinarski dom pa se može reći da je Pirot ponovo postao grad skijanja.\nJahorina - Popust na dečije ski karte\nOlimpijski centar Jahorina je obeležio Svetski dan snega na način što je 20. januara 2019 odobren popust za decu skijaše u visini od 50% na poludnevne i dnevne ski karte.\nSkijališta Srbije - Obeležen Svetski dan snega u ski centrima u Srbiji\nSkijališta Srbije su i ove godine 2o. januara obeležila Svetski dan snega (World Snow Day) u ski centrima Kopaonik, Stara planina i Tornik na Zlatiboru. Tokom ovog dana važio je popsut od 50 posto na poludnevne i dnevne dečije ski karte.\nSkijališta Srbije se već godinama unazad podržava aktivnosti Svetske skijaške federacije (FIS) i učetvuje u zajedničkim aktivnostima u promociji skijanja i zimskih sporotva. Svetski dan snega ili "World snow day" predstavlja drugu fazu FIS kampanje "Bring children to the snow" kojom žele da pokažu sve čari zimskih sportova i time podstaknu decu da postanu aktivni skijaši i borderi.


Telekom: Berza ili privatizacija? - B92\nIzvor: B92 sreda, 20.11.2013. | 16:09\nBili bi Vam jako zahvalni da izadjete na berzu .\n(Meda, 20. novembar 2013 22:00)\nTelekom na berzu kao i sva javna preduzeca pa ko hoce neka kupuje i da onda nebude prica te vredeo je ovoliko te onoliko, berza najbolje opisuje vrednost firme...Plus dosta je bilo manifetluka drzavnim firmama pa i u telekomu namestanjem poslova pojedinim firmama dobavljacima(tj. presipanaj para u dzepove privilegovanih) i zaposljavanja preko veze, kada umesto drzave akcionari na funkcionalnoj berzi budu vlasnici takvi dogadjaji svesce se na najmanju meru plus bice odmah sankcinisani ako se pojave, to vazi i za sve ostale Jaslice pa neka i na primer Zelezaru Smederevo stave na berzu pa ako je isplativa naci ce se ko ce da kupi vecinski paket akcija i da dalje radi sa tom firmom a ako ne tada nemoj da nam prosipaju o isplativosti koju finansira mali deo privrede Srbije koja je jos zdrava a koji bi da ubiju za saku dolara...\n(DPolitika, 20. novembar 2013 18:00)\nSamo vi èekajte i nemojte da iznosite na berzu, prodacete ga ispod milijardu na kraju.\nTelekom tone iz godine u godinu i tek æe, vi samo èekajte.\nNIS sa 50 milijardi dinara neto dobiti ima kapitalizaciju na berzi nešto preko 150 milijardi dinara, dakle 1.3 milijarde EUR.\nTelekom ima neto dobit jedva 12.2 milijarde dinara(dakle 4x manje od NIS), što je nešto malo više od 100mil EUR i hoæete da ga prodate za 2 milijarde EUR!!!\nPa da li mislite da su investitori tolike budale???\nIznesite na berzu akcije da se razigra tržište, da portfeljni investitori naprave realnu cenu, pa kasnije sami odluèite da li je to cena koja vam odgovara ili ne.\nGde piše, u kom to zakonu, da ako je akcija listirana na berzi, da veæinski akcionar mora da je proda po trenutnoj ceni na berzi?\nVi tražite kupca za veæinski deo, ali dozvolite da akcionari imaju osnovno pravo koje proistièe iz posedovanja akcije a to je prenosivost kroz trgovanje.\nMogao bih o ovome do jutra, i ne postoji ni jedan argument protiv.\n(Broker, 20. novembar 2013 17:43)\nBerza insistira da se telekom nadje na berzi kako bi imali posla,u protivnom nemaju sta da rade.Berza je sama po sebi fingirana,kao i akcije.\nMeni nije jasno kako su naduvavali vrednost akcija banaka i preduzeca koja su u stvari bankrot?\n(izzy, 20. novembar 2013 17:35)


SPO: Negotinski odbor prekršio statut stranke | Info | Srbija\n22. oktobar, 15:13\nSPO: Negotinski odbor prekršio statut stranke 0 Podeli Podeli na facebook Podeli na twitter Podeli na viber Pošalji na mail\nSPO: Negotinski odbor prekršio statut stranke\n19.01.2012. / 12:51\nSrpski pokret obnove saopštio je danas da je lokalni odbor te partije u Negotinu najteže prekršio statut stranke jer je zatražio ostavku predsednika SPO Vuka Draškovića preko medija, a ne stranačkih organa.\n"Zahtev tog odbora, jednog od najlošijih u SPO, za ostavku Draškovića bio bi legitiman da je upućen Glavnom odboru stranke, kako nalaže statut, a ne medijima, što predstavlja najtežu povredu Statuta u svim strankama, pa i u SPO", navodi se u saopštenju stranke.\nSPO je naveo da je ta stranka u Negotinu na lokalnim izborima 2008. godine nastupila samostalno i nije prešla cenzus.\n"Tek na ponovljenim izborima, u koaliciji sa Demokratskom strankom, kada je kampanju u Negotinu ispred SPO vodio lično predsednik stranke, osvojena su dva odbornička mandata. Upravo zbog slabih izbornih rezultata u Negotinu i Boru, iz tog regiona SPO odavno nema poslanika u Skupštini Srbije", naveo je SPO.\nTa stranka je istakla da obraćanje medijima "najvećih krivaca za slabe izborne rezultate SPO" neće sprečiti ni borbu SPO za preokret gubitničke kosovske politike niti borbu za preokret u samom SPO, tako što će evropski program partije, jednoglasno usvojen na poslednjem saboru, zastupati najbolji".\n"Za ideale Srbije u Evropi i na zapadu, SPO se bori od svog osnivanja 1990. godine i u toj borbi podneo je ogromne žrtve, koje obavezuju", navodi se u stranačkom saopštenju.\nOpštinski odbor SPO u Negotinu zatražio je danas od Draškovića da u najkraćem roku podnese neopozivu ostavku.\nPredsednica Opštinskog odbora SPO u Negotinu Jasmina Stojanović zatražila je danas u saopštenju da predsednik SPO u "najkraćem roku podnese neopozivu ostavku".\n"Kao najveći odbor SPO u Borskom okrugu, i kao odbor koji je uvek i na svim izborima od 1990. godine imao poslanika u Narodnoj skupštini Srbije", navodi se u saopštenju, "imamo puno moralno pravo" da zahtevamo da "Drašković odmah odstupi sa mesta predsednika SPO".\n"Poslednji događaji u stranci, protivstatutarno raspuštanje odbora i nelegalno i protivstatutarno izbacivanje iz stranke svih onih koji se usude da se usprotive Draškoviću", napominje se u saopštenju, "najbolji su dokaz da u stranci vlada diktatura i jednoumlje".\nPrema oceni iz saopštenja, "ulaskom u Peokret, odbijanjem da pruži podršku državnom vrhu u pronalaženju rešenja za Kosovo i Metohiju, kao i trenutna politika prema Kosovu koju vodi Drašković, SPO su približili konačnom kraju".\n"Jedini način da SPO preživi, kao i da prežive ideje i ideali za koje se borimo, jeste da Vuk Drašković u narednih nekoliko dana podnese neopozivu ostavku. U protivnom SPO nema političku budućnost", upozorava se na kraju saopštenja.\nU poslednjih nekoliko dana ostavku Draškovića zatražili su i predstavnici borskog i beogradskog opštinskog odbora i posle toga su ti lokalni odbori raspušteni a neki članovi isključeni su iz stranke.


CRVENOM BOJOM NA AMBASADU SAD Grčka policija pritvorila osmoro ljudi u Atini (VIDEO)\nGrčka policija pritvorila je osmoro ljudi zbog sumnje da su noćas bacili kantu crvene boje na ulaz u parking američke ambasade u Atini.\nPolicija je saopštila da je desetak osoba na motociklima bacilo crvenu boju noćas oko 03.30 časova po lokalnom vremenu, a za taj incident odgovornost je preuzela anarhistička grupa Ruvikonas, prenela je agencija AP.\nOni su naveli da su to uradili zbog "američkog imperijalizma" i sporazuma Grčke sa Makedonijom u zamenu za članstvo Makedonije u NATO, kao i zbog nedavne američke odluke da se povuče iz Sirije, što je, kako je navedeno, korak koji će kurdske snage "izručiti polufašističkoj državi Turskoj". Anarhisti Ruvikonasa su slične incidente organizovali i ranije.\nHAOS U GRČKOJ Anarhisti upali u ambasadu Švajcarske u Atini


Naslovna/VESTI/Veliki uspeh filma "Nacionalni Park Fruška gora – Ode naša šuma“\nDanas se završava HANNA – Internacionalni filmski festival u Pensilvaniji. Na ovaj festival za dva meseca, koliko je trajalo prijavljivanje filmova, prijavilo se oko 3000 filmskih stvaralaca iz celog sveta.\nOvo priznanje je dragoceno za autorski tim, koji već jedanaestu godinu realizuje dokumentarni tv serijal „Zelena patrola na delu“, kao potvrda visokog kvaliteta i originalnog novinarskog pristupa u izveštavanju. Naime, serijal ima za osnovni cilj informisanje i edukaciju građana i javnosti u oblasti zaštite životne sredine i održivog razvoja. Međutim, ovaj serijal je, osim medijskih nagrada, osvajao i značajna priznanja za dokumentarni film i reportažu u svetu i Srbiji. Podsećamo da je film „NP Fruška gora – Ode naša šuma“ osvojio priznanje Srebrni Pincum za najbolji srpski ekološki film u 2020. godini na Internacionalnom festivalu turističkog i ekološkog filma – SILAFILM festivalu (Veliko Gradište).\nEvropa: Protesti u Bukureštu, u Francuskoj produžen rok između dve vakcinacije


Srbija i BiH » Bjelašnica » SKI CLOSING - BJELAŠNICA, 11-14. mart 2021.\nSKI CLOSING - BJELAŠNICA, 11-14. mart 2021.\n11-14. mart 2021. - SKI CLOSING - BJELAŠNICA. SkiBusovo zatvaranje ski sezone na olimpijskoj lepotici Bjelašnici, sa smeštajem u izvanrednim hotelima Hollywood 4* i Hills 5* na Ilidži u Sarajevu. Sama lokacija hotela izuzetno pogoduje odlasku na skijalište (izdvojena od gradske vreve, na samom rubu Sarajeva, najbliža je tačka iz grada do skijalitšta Bjelašnica). U okviru četvorodnevnog skijaškog aranžmana skijajte puna 3 dana (petak-nedelja) na Bjelašnici i upoznajte ovaj ski centar koji je nepravedno bio zapostavljen od strane naših skijaša prethodne dve decenije. Boravak u Sarajevu, koji sa svojim jedinstvenim šarmom oličenim u spoju različitih kultura i vremenskih epoha, vrednost ovoga programa dodatno upotpunjuje. Gostima će na rapolaganju biti brojni wellnes i spa sadržaji hotela iz ponude, što će svakako boravak učiniti još prijatnijim i relaksiranijim.\nAranžman uključuje: autobuski prevoz i sve nephodne transvere do skijališta, 3-dnevni skipas za ski centar Bjelašnica, kao i tri noćenja sa doručkom u hotelu Hollywood 4* li Hills 5* u Sarajevu. Cena od neverovatnih 99 evra.\nČetvrtak / 11. mart 2021:\nPetak / 12. mart 2021:\n- Polazak na Blelašnicu u 08:20. Podela skipasova.\nSubota / 13. mart 2021:\nNedelja / 14. mart 2021:\n- Za smeštaj u 1/5 sobama - 99 evra.\n- Za smeštaj u 1/4 sobama - 115 evra.\n- Za smeštaj u 1/3 sobama - 129 evra.\n- Za smeštaj u 1/2 sobama - 139 evra.\n- Doplata za 1/1 sobu - 45 evra.\n- Za smeštaj u 1/4 sobama - 139 evra.\n- Za smeštaj u 1/3 sobama - 159 evra.\n- Za smeštaj u 1/2 sobama - 169 evra.\n- Doplata za 1/1 sobu - 75 evra.\n- Korišćenje sadržaja hotela: bazena, wellness centra, fitness sale, bazenskog termalnog kompleksa u okviru hotela Hills\nU cenu aranžmana nije uključena boravišna taksa koja po osobi ukupno iznosi 4,5 evra (1,50 evra/danu) i plaća se individualno na recepciji hotela.\nSki škola za početnike: Na ovom programu će svima onima koji žele da uđu u svet skijanja, biti omogućena besplatna škola skijanja, u trajanju od 3 dana po 2 ski časa. Potrebno je da bude inimum 5 polaznika kako bi se škola skijanja realizovala.


Poslednja aktivnost: 18. 5. 2022. u 22:43\n238 pozitivnih i 8 negativnih (računa se prva ocena dobijena od istog korisnika)\n311 pozitivnih i 8 negativnih


Tužba protiv VAC-a | Republika Srpska\nNaslovna Vijesti Tužba protiv VAC-a\nTužba protiv VAC-a\nSkupština akcionara Dnevnik holdinga odlučila da podnese tužbu protiv VAC-a, jer, kako navodi, taj koncern nije ispunio obaveze iz osnivačkog ugovora u zajedničkom preduzeću „Dnevnik Vojvodina pres“ u iznosu od oko šest miliona evra.\nZbog neispunjavanja obaveza medijskog koncerna VAC iz osnivačkog ugovora u preduzeću „Dnevnik Vojvodina pres“ (DPV) u iznosu od oko šest miliona evra, skupština akcionara Dnevnik holdinga donela je odluku da se protiv VAC-a podnese tužba.\nPredsednik Upravnog odbora Zlatimir Momirov rekao je agencijiBeta da je Skupština akcionara prihvatila i predlog Upravnog odbora da se pred nadležnim sudom pokrene stečajni postupak zbog preteće nesposobnosti plaćanja prispelih obaveza DVP-a prema poveriocima.\nPrema njegovim rečima, Skupština akcionara odlučila je i da se pokrene postupak za regulisanje osnivačkih prava u listu Dnevnik, jer je DVP upisan kao osnivač tog dnevnog lista.\n„Svi naši predlozi Skupštini akcionara upućeni su zbog spašavanja dnevnog lista Dnevnik, najstarijeg dnevnog lista na srpskom jeziku u Vojvodini, kako bismo onemogućili prestanak njegovog izlaženja, jer u novonastaloj situaciji to realno preti“, rekao je Momirov i dodao da je to i stav Skupštine Vojvodine, kao osnivača Dnevnik holdinga.\nUpravni odbor analizirao je početkom nedelje ispunjenje ugovornih obaveza VAC-a prilikom osnivanja DVP-a 2003. godine, koje se odnose na izgradnju nove štamparije, kupovinu novih mašina, preuzimanje između 80 i 100 radnika holdinga i socijalni program od tri miliona evra za višak zaposlenih.\nPrema rečima Momirova, ukoliko se na sudu utvrdi da obaveze nisu ispunjene, to bi značilo da VAC ne raspolaže sa 55 odsto udela u vlasništvu, jer se obavezao da će steći pravo na pomenuti vlasnički udeo samo ako ispuni sve obaveze.\nU holdingu smatraju i da VAC u ovom trenutku nema pravo da uđe u pregovore sa trećim licem o preuzimanju 55 odsto udela u DVP-u, jer u ugovoru stoji da Dnevnik holding kao nesporni vlasnik 45 odsto akcija ima pravo preče kupovine.\nMedijski koncern VAC najavio je sredinom prošle nedelje da će napustiti tržište Srbije.\nPored vlasničkog udela u preduzeću DVP-u, VAC poseduje i vlasnički udeo u begradskoj Politici.


Protest za prava Palestinaca - Kazaljka\nNaslovna/Novo/Globus/Protest za prava Palestinaca\nNEW YORK – U New Yorku su održani protesti povodom 71. godišnjice od Nakbe (Velike katastrofe) na kojima se okupio veliki broj ljudi različitih vjerskih uvjerenja, javlja agencija Anadolija.\nDemonstranti su nosili transparente na kojima je pisalo “Želimo kraj izraelske okupacije i nasilja”, “Protest povodom Nakbe” i “Nikada nas neće ušutkati”.\n“Nakba je nevjerovatan zločin i tragedija koju su u ime naše religije počinili cionisti. Ovdje smo se okupili kako bi podijelili bol i patnje s Palestincima koji su prisiljeni na migracije, a, osim toga, nalaze se i pod okupacijom. Ovdje smo da branimo njihovo pravo na povratak”, rekao je ovaj rabin.\n“Došao sam da prisustvujem apelima za kraj okupacije”, rekao je Geary.\nVjernici u Kašmiru molili i protestovali protiv Indije\nPutin saopštio da i ruska vojska trpi gubitke


Mihajlo Pavlović\t 09.06.2020. 06:52h\nPobedio je razum i Desanka Maksimović će zbog pritiska javnosti i mišljenja struke biti vraćena u školski program za treći i četvrti razred gimnazije, ali njena prijateljica i velika glumica Branka Veselinović kaže za Kurir da je strašna i pomisao da ona bude izbrisana.\n- Bila sam zapanjena kad sam to čula. Plakala sam. Kome tako nešto uopšte može da padne na pamet. Ljudi koji su to predložili sigurno imaju neke bolesne ambicije - započinje svoju priču Veselinovićeva.\nČuvena Desankina zbirka „Tražim pomilovanje“ bila je crna ovca u programu za četvrti razred, a izbor iz njene poezije u trećem.\n- Ona je bila mnogo starija od mene, ali smo se družile. Izabrala je baš mene da je pratim i s njom putujem po školama. Njena poezija je večna i aktuelna u svakom vremenu - napominje glumica.\nBranka se setila i kako je pesnikinju naterala da prvi put sedne u avion i otputuju zajedno u Ameriku.\n- Desanka pre toga nije nikada letela avionom. Jedva sam je ubedila, i to je bio njen prvi let u životu. Ostale smo pet-šest dana u Americi i zabavljale srpsku decu. Posle tog putovanja sam doživela da i ona meni kaže: „E, volim i ja sada da sedim pored Branke.“ I danas, kada se srećem s decom, prenesem im Desankinu poruku: „Ja ću biti gore sa mojim crnim šeširom, a ti, Branka, kad budeš s decom, ja ću da im mašem.“ Kad god se družim sa dečicom, kažem im da pogledaju u nebo jer će videti Desanku kako im maše šeširom - ispričala je glumica i zaključila:\n- Imam već 101 godinu, ni sama ne verujem da imam toliko. Pišem pesme i slikam, a dokle će me bog držati, videćemo.\nPROBAĆU DA SNIMIM FILM O DESANKI\nNekoliko godina Milovan Vitezović sa saradnicima pokušava da ekranizuje svoj roman „Gospođica Desanka“, po romanu koji prati detinjstvo velike pesnikinje.\n- Ne zna šta će biti s tim filmom. Probaću da to ponovo pokrenem i snimim. Nadam se da će ljudi iz „Telekoma“ imati sluha za tu priču, a da ćemo novac dobiti na nekom konkursu Filmskog centra - kaže za Kurir Milovan Vitezović.\n(Kurir.rs / Ljubomir Radanov / Foto:Zadužbina Desanka Maksimović / Ivo Eterović)\nDesanka MaksimovićBranka Veselinovićpesnikinjalektiraukidanjesrednja školaTražim pomilovanje


VELIKO BRAVO: Vlasnici pekare u Zemunu zaposlenima daju 100.000 dinara ako dobiju bebu, a iza humane odluke krije se dirljiva PRIČA O BORBI I SUDBINI (FOTO) | DNEVNE\nVišeslava (44) i Milomir (46) Miailović vlasnici su pekare u Zemunu, koja godinama nudi mogućnost trudnicama da za svega jedan dinar pazare čuvenu ivanjičku pitu krompirušu, a sada i svakom svom zaposlenom nude pomoć od 100.000 dinara ukoliko dobije dete.\nNa ove humane poteze podstakla ih je lična borba – 18 godina su Miailovići pokušavali da dobiju dete, dok nisu dobili svog – Srećka.\n– Osamnaest godina i 240 dana, kako broji moj muž, pokušavali smo da dobijemo dete. A onda sam posle pet veštačkih oplodnji ostala trudna i sada naš Srećko ima četiri godine – ovako za “Blic” počinje priču Višeslava Miailović.Njen suprug Milomir došao je na ideju, kada je ostala u drugom stanju, da svakoj trudnici do Srećkovog 18. rođendana naplaćuju ivaničku krompirušu simboličan jedan dinar.\nZašto baš ovu vrstu, a ne neku drugu pitu? Miailovići su poreklom iz Ivanjice, a tamo raste najbolji krompir, objašnjava Višeslava. – Ideja je bila da ponudimo koliko možemo. A pekara se nalazi blizu doma zdravlja, pa prolazi mnogo trudnica.\nZa Srećkov prvi rođendan, 18. septembra 2015. svim bebama koje su se rodile u Zemunskoj bolnici na taj dan, dali smo vaučere od 5.000 dinara, a mamama, naravno, ivanjičku krompirušu – priča ova humana žena, prisećajući se da su tada darovali sedam beba.\nOna kaže da ih je na najnoviji humani potez, da sa 100.000 dinara podstaknu i pomognu svoje zaposlene koji žele da dobiju dete, inspirisala državna borba za povećanje nataliteta, ali i jedan još ličniji razlog. – Nama niko nije pomogao kada smo se borili za Srećka – kaže Višeslava, i priznaje da je bilo izuzetno teško, a da se te posledice osećaju i dalje.\nPlaćamo kiriju i živimo kao podstanari u vešernici, ali nama privatnicima je valjda lakše nego drugima, pa hajde da pomognemo koliko možemo. Nemamo ništa, izvlačimo se iz dugova i kredita. Ostala sam trudna nakon pete vantelesne u Pragu.\nJa sam već bila i odustala, jer su najveći problem uvek pare, ali moj muž je optimista, stalno je govorio: “Da probamo još ovaj put” – priča naša sagovornica.Ona dodaje i da se njen suprug Milomir vodi parolom “Ako ne daš, ne možeš ni da dobiješ”, a Milomir se nada da će dobiti – stan na lutriji!\n– Sada je cilj da obezbedimo Srećku stan. Mora da se radi da bi se Srećku kupio stan – odlučna je Višeslava, i kaže da se radi i te kako naporno. Došla sam na posao noćas u pola dva, a Srećka je u vrtić jutros odvela jedna moja radnica.\nMiailovići FOTO: Privatna arhiva\nOd kad smo otvorili pekaru 2007. godine, kod nas je osam, devet trudnica “prošlo”, radilo, porodilo se… I to sve dok ja nisam bila trudna, pa mi je tada teško padalo – priznaje ona i kaže da osim nje i supruga, u ovoj pekari trenutno rade tri prodavačice i dva majstora.\n– Poslednji pregled u Beogradu, pred Prag, imali smo 6. januara popodne, a tog jutra mi je preminuo otac. On jedini nije upoznao Srećka.\nU međuvremenu su preminuli i roditelji mog muža, ali oni su imali prilike da Srećka upoznaju – zaključuje Višeslava Miailović


beatpie: WHAT TO WATCH A/W 2013\nWHAT TO WATCH A/W 2013\nProteklih nekoliko nedelja nikako da se svrtim u kući, odspavam k’o čovek, ručam i tako to… Ne znam zasto, kad dan i dalje traje 24 časa, a moje obaveze nisu ni veće ni manje. Sve to ume da bude prilično frustrirajuće iako na mahove uživam u toj annoying gužvi. Jesen je prelepa u Budimpešti, pa onda (svesno) dodatno opterećujem tight raspored i satnicu time što ne koristim metro već šetam, na primer. Satima šetam.\nUglavnom, da bih se privolela da konačno uđem u kuću, prelistam feed-ove,\nne daj bože napišem post i tome slično, krenula sam da gledam dosta filmova i serija. Nešto od toga mi se dopalo i mogla bih da preporučim, nešto je grešno zadovoljstvo (tipa … prvojanurasko), a nešto još uvek nisam pogledala ali se spremam. U svemu tome isplivali su i trejleri sa nekoliko (highly anticipated) budućih hitova, pa sam odlučila sa sve to saberem i napravim What to Watch A/W 2013. Na sve to je i utorak.\nKrećemo od onog što sam odgledala i preporučujem.\nZa sam početak, jedna prekrasna ljubavna priča, dokumentarac o\nLiv Ullmann i Ingmar Bergmanu.\nPa “L'illusionniste”, još jedna divna ljubavna priča\n(za sve one koji su obožavali “The Triplets of Belleville”).\n“Medianeras” je argentinska ljubavna priča (I know, I know). Ovaj film bi vrlo lako mogao da se svrsta u ona “grešna prvojanuarska zadovoljstva” da nije tih izuzetnih 10-tak minuta sa početka filma. Radnja je, iako bledunjava na momente, inteligentnija i promišljenija nego u prosečnim limunadicama. Definitivno chick flick, but likable one.\n“The Best Offer” ili "La migliore offerta" u originalu je, na koncu, sasvim solidan film. To mi je utisak posle gledanja. However, razočaravajuća činjenica je da je imao potencijal da bude mnogo bolji.\nPrva polovina filma je izuzetna, pratimo čuvenog aukcionara i privatnog kolekcionara ženskih portreta, koga igra Geoffrey Rush. Tip je, naravno, veliki osobenjak, ali taj njegov quirkiness je fino obrađen. Vizuelna naracija perfektna, scenografija je božanstvena, kao i fotografija.\nNegde na početku druge polovine, film naglo opada.\nNe znam da li ste gledali Spike Jonze-ovu “Adaptaciju” (ako niste, eto preporuke) ali svima vama koji jeste - “brat blizanac se umešao u pisanje scenarija i završio film”, to mi je osećaj. Bez obzira na sve, film je gledljiv. Solidan. Na mometne, čaroban.\n“Dans la maison", opet jedan solidan film. Ja inače ne volim francuske filmove, mislim da su pretenciozni i bolesnjikavi. Pa ipak, “Dans la maison"\nili “In The House” je osvežavajuće “normalan” (opet u granicama) i\nJoš jedno iznenađenje iz Francuske. Ovaj put serija “ Les Revenants” ili “The Returned”. Jako uzbudljiva i pristojno napeta… iako iz dubine duše prezirem sve što ima veze sa zombijima tj. povratnicima. (Uz to, u slučaju da tragate za dobrim serijama moji ovosezonski favoriti bili bi i : “Forbrydelsen” i jedno meni potpuno novo otkriće “Eastbound & Down”.)\nPotom spisak filmova koje nameravam da pogledam.\nPrvo, (o maj gad, o maj gad) – “The Grand Budapest Hotel”, novi film Wes Andersona, da potpali ongoing Budapest opsesiju.\nJoš uvek nisam pogledala novi film Woody Allena sa obožavanom\nCate Blanchett, “Blue Jamsine”.\nJedva čekam “The Secret Life of Walter Mitty”.\nVerujem da je novi film Ben Stillera the purest “guilty pleasure” there is…\nal’ šta da radim.\nSpremam se da odgledam i “Hotell”.\nA story about recovering control freak who finds support and a new\nlease on life when she enters group therapy.\nI za kraj, nešto sasvim posebno za sve one koji vole José Gonzáleza.\n“The Extraordinary Ordinary Life Of José González”. Dokumentarac koji nikako da pogledam. Ne znam zašto. Sad ću. :)\nPosted by beatpie at 18:17\nLabels: film, lazy tuesday, my pick\nAndja 22 October 2013 at 21:17\nlistam, listam, sa uzbudjenjem da nisi videla za The Grand Budapest Hotel pa da te prosvetim..silly me =) ovo sve ide na spisak\njovana 25 October 2013 at 00:54\nHvala andjo!! :* :)\nmatilda 23 October 2013 at 20:45\nsijajan spisak za ove tmurne dane! baš si zlatna:D Liv i ingmar sam gledala i zaljubila se (ponovno), u najboljoj ponudi je najbolji Geoffrey i vila ;D (a toliko sam očekivala od režisera)...dok ču Cate gledati uvek i svugdje pa makar u reklami za aspirin. Sve ostalo pomno sam spremila u Beatpie spisak...Grand B. Hotel ....daaa (Jeff G.<3)\njovana 25 October 2013 at 00:57\njesi im videla ljubavni dnevnik na zidu? <3 (liv i ingmar)\nza cate se slažem i potpisujem, divna je i ljupka, i skoro svaki njen film mogu da odgledam vise puta.\nps - jeff g - pa haos:)))\nhiPop 28 October 2013 at 10:04\nNesto sa spiska vec cekirano, al se najvise ceka Wes <3\np.s. do tada, vreme cu prekracivati necekiranim delom spiska, hvala :)\np.p.s. Pesta je stvarno <333\nC.I.L. No. 89: HOME EDITION


Majansko proročanstvo: Da li je u decembru kraj sveta | Reportaže | Novosti.rs\nMajansko proročanstvo: Da li je u decembru kraj sveta\nGoran ČVOROVIĆ | 04. avgust 2012. 20:55 | Komentara: 49\nSvet se koncentriše na proročanstvo Maja da će 21. decembra biti smak sveta. Jedino bezbedno mesto biće seoce Bigaraš na jugu Francuske\nOtkrivena do sada najveća radionica majanskih figurica\nOTKRIVENA “VRATA SVETA SMRTI”: Drevna svetinja poprište poslednje bitke Maja i Španaca\nOtkriće u Gvatemali - keramička košnica Maja\nPronađena pećina u Čičen Ici sa keramičkim posudama\nLaserima otkrili desetine drevnih gradova Maja (VIDEO)\nBIĆE skoro propast sveta, nek propadne, nije šteta - pevao je sa legendarnim ciganskim orkestrom muzikant Đena, sve tvrdeći da je život lep. U kafanskim isparenjima sred vojvođanskih ravnica kao da su se basprimašu iz Deronja pre pola veka pričinjavala davna predskazanja naprednih brđana Maja. Danas aktuelniji ne može biti. Datum je već predviđen, zna se i gde je skrovište...\nBrojna predskazanja o kraju planete sudaraju se 21. decembra ove godine. Kataklizmična tumačenja zasnovana su pre svega na verovanjima Maja i njihovom kalendaru koji se zagonetno završava baš tog dana. Univerzum je stvoren 11. avgusta 3114. godine pre naše ere, i trajaće 13 baktuna, odnosno ”dugih ciklusa” Maja, od kojih svaki broji 144.000 dana ili nepunih 5.125 ”naših” godina.\nMaje su smatrali da je univerzum nastao pojavom Venere u Zemljinom vidiku, i da će udaljavanjem ove planete, doći i do smaka. Posle 21. decembra 2012. vreme više nisu računali. Ima onih koji predviđaju i da će ljudska agonija tada trajati tačno 42 minuta.\nIspričane su već brojne priče, napisane knjige, snimljeni filmovi i televizijske emisije. Otvoreno je i sijaset sajtova, od kojih nekih u milisekundama otkucavaju preostalo vreme čovečanstvu.\nNisu, međutim, samo Maje bile zaokupljene crnim slutnjama. Drevni Sumeri, koji su u južnoj Mesopotamiji živeli od 4. do 2. veka pre naše ere, takođe su, izračunali da će izvesna planeta Nibiru udariti u zemlju najpre 2003, a zatim se ispravili da će to ipak biti 2012.\nOdatle su se razvile i druge interpretacije, kao što je, na primer, teorija ”Nju ejdž”, na osnovu koje će žitelji planete, navodno, baš od 21. decembra doživeti duhovnu i fizičku transformaciju. Indijski guru Kalki Bagavan već petnaestak godina predviđa da će 2012. biti poslednja.\nNa osnovu ideje američkog pisca i filozofa Terensa Kempa Mekina iz sedamdesetih, stvorena je numerološka formula o ”nultom vremenskom talasu”. Mekina je, naime, branio teoriju da se univerzum razvija na osnovu noviteta u talasima, koji su sve kraći, pa bi uskoro trebalo da se brojna neverovatna čudesa dogode istog dana. Pogađate - 21. decembra. Onima koji se čvrsto drže do ove teorije glavu nije ohladila ni činjenica da je utvrđeno da je Mekina pisao pod uticajem pečuraka koje izazivaju jake halucinacije.\nTRI DVANAESTICE POSTOJE različita tumačenja kalendara Maja, pa tako neki smatraju da kraj sveta neće nastupiti 21, već 12. decembra. Ima i onih koji tvrde da se kalendar Maja završava 2116. ili čak 2220. godine.\nNajavljivači apokalipse se, međutim, ne slažu oko toga kako bi planeta, i život na njoj, mogli da nestanu. Brojni su scenariji, od toga da bi zemlju moglo da usisa Sunce ili crna rupa iz središta Mlečnog puta, preko sudara s asteroidima, čime bi ljudi doživeli tragičnu sudbinu dinosaurusa, do nestanka gravitacionog polja, promene zemljinog pola i rotacije. Sudari i potresi bi izazvali brojne prirodne katastrofe, erpucije vulkana, oluje, silne zemljotrese, epidemije, topljenje leda i potop svih razmera.\nNeki, opet, smatraju da će Zemlja zbog velikih kosmičkih promena najednom promeniti orbitu i tako nadalje lutati 26.000 godina. Lagano će se ili približavati ili udaljavati od Sunca, što bi svaki život na njoj učinilo nemogućim.\nVeruje se i da bi na Suncu 21. decembra najednom, zbog nepovoljnog poravnanja zvezda, moglo da dođe do pojačanih erpucija, koje bi toliko uzvitlale kosmičku prašinu da bi to poremetilo elektronsku i električnu komunikaciju na zemlji, zbog čega bi nastao pravi haos. Stručnjaci smiruju strasti, ističući da, istina, Sunce baš tih dana dolazi u zenit svojih najjačih aktivnosti, koje se ponavljaju svakih 11 godina, ali da to nema nikakve veze s krajem sveta.\nNeki ”vidoviti” u ovom datumu vide početak nuklearnog sukoba širih razmera. Ima i onih koji tvrde da će 21. decembar u stvari označiti finansijski krah.\nKonačno, za neke je to datum spuštanja vanzemaljaca na zemlju: po jednom tumačenju će nas pokoriti i odvesti najveće umove, po drugom će nam, naprotiv, doneti novitet, ”trinarni” numerički sistem umesto binarnog kojim se sada služimo, što će nas sve sludeti.\nMeđutim, postoji izlaz. Jedino mesto koje će, prema modernom predanju, biti pošteđeno nalazi se na krajnjem jugozapadu Francuske. Reč je o seocetu Bigarašu s manje od dvesta duša, kojeg u poslednje vreme, najednom, opsedaju hodočasnici, svakovernici, znatiželjnici, kukavice, mistici, terapeuti, iscelitelji, organizatori staževa meditacije, ezoteristi, okultisti, ufolozi i kosmičke sanjalice. Niču šatori i drugi bivaci gurua i belosvetskih sektaša.\nMiran život u ovom mestu se pretvorio u pakao, ali i doneo priliku za unosnu zaradu. U malecnom Bigarašu cene smeštaja su se učetvorostručile, a oni imućniji se ne ustručavaju da kupe kuću u kojoj će provesti ostatak života na razorenoj planeti. Kuće koje su se prodavale za 150.000, sada su 350.000 evra.\nNekada je među posetiocima Bigaraša bilo 70 odsto planinara, sada ih je 70 odsto privučenih smakom sveta. Predsednik opštine Žan Pjer Delor čuva najneobičnije poruke na telefonskoj sekretarici. Ne zna se tačno kako je i kada baš Bigaraš određen za jedinu buduću oazu čovečanstva, ali je sada nezaobilazan u načuno-fantastičnim izdanjima.\nMesto je postalo medijski fenomen, a priča se čak, da, navodno, vanzemaljci u okolnom brdu koje se uzdiže na 1.200 metara imaju nepreglednu podzemnu bazu! Ljudi se nadaju da će se spasiti uz garažu za leteće tanjire, dok prvi čovek sela preti da će u pomoć pozvati vojsku, ukoliko gužva bude nesnosna. Dovitljivi meštani prodaju razglednice i suvenire. Boca vina koja će preživeti 2012. košta 8,5 evra.\nZa neke 21. decembar i jeste kraj, ali ne sveta, već jeseni, i početak zime.\nOceniteDopada mi se 51 Ne dopada mi se 120


ZAJEDNIČKA IZLOŽBA MUZEJA IZ PARAĆINA I ĆUPRIJE - Portal035\nZAJEDNIČKA IZLOŽBA MUZEJA IZ PARAĆINA I ĆUPRIJE\nSinoć je u galerijskom prostoru Zavičajnog muzeja Paraćin otvorena izložba crteža i grafika velikana srpske umetničke scene XX veka iz kolekcije Božidara Despotovića Despe. Izložena su 82 rada, a drugi deo iste kolekcije koji čini 77 rada je izložen u Muzeju Horeum Margi – Ravno u Ćupriji sa kojim je paraćinski Muzej zajedno realizovao ovu izložbu.\nKolekcija izložena u Paraćinu se sastoji iz radova velikana srpskog slikarstva i grafike 20. veka među kojima su i radovi Uroša Predića, Stojana Aralice, Aleksanda Lukovića Lukijana, Dada Đurića, Ljubice Cuce Sokić, Cileta Marinkovića, Aleksandra Deroka, Ljube Popovića i mnogih drugih.\n“Ideja je bila da posetioci u isto vreme imaju priliku da vide celu kolekciju u dva Muzeja koja su jedan od drugog udaljeni manje od 10 km. Posetioci iz Paraćina su česti gosti ćuprijakog muzeja i obratno. Na ovaj način želeli smo da našu jako dobru saradnju podignemo na još viši nivo i da pokažemo način na naša dva grada mogu i treba da sarađuju. Izložba je otvorena do 7. marta u oba Muzeja. Ulaz je besplatan.” rekao je za Portal035 direktor Muzeja u Paraćinu Branislav Stojanović.


Vilijem Defo Džunior (Willem Defoe) rođen je 22. jula 1955. godine u Apletonu, u državi Viskonsin. Bio je sedmo od osmoro dece u porodici. Glumom je počeo da se bavi posle srednje škole, kada je upisao Fakultet dramskih umetnosti. Fakultet napušta na trećoj godini i pridružuje se pozorišnoj grupi Teatar Iks, sa kojom glumi širom sveta.\nNarednih godina često menja svoje pozorišne kuće, ali sve vreme ostaje aktivan na „daskama koje život znače“. Prvi film snima 1982. godine, ali on prolazi bez zapaženijeg uspeha. Prvu važniju ulogu imao je u filmu „Živeti i umreti u Los Anđelesu“ iz 1985. godine. Ovom ulogom skrenuo je pažnju režisera Olivera Stouna, koji mu daje ulogu u ratnoj drami „Platoon“, koja je osvojila dva Oskara. Ovog puta Defo je završio na nominaciji za sporednu mušku ulogu.\nPosle kraće pauze, ponovo dobija uloge u filmovima „Gori Misisipi“ 1988, „Rođen četvrtog jula“ 1989. godine i „Divlji u srcu“ 1990. godine. Partneri u ovim filmovima bili su mu tada veliki holivudski potencijali, a danas velike zvezde – Tom Kruz i Nikolas Kejdž.\nTokom devedesetih godina, zapažene uloge ostvario je u filmovima: „Telo kao dokaz“, sa Madonom, „Brzina 2“, sa Sandrom Bulok i „Prisutna opasnost“, sa Harisonom Fordom.\nGodine 1999. po drugi put je bio nominovan za Oskara, i to za ulogu u filmu „Nosferatu“. Poslednjih godina glumio je u filmovima „Spajdermen“ i „Belo na belo“.\nVilijem Defo je u braku sa glumicom Elizabet Lekompte još od 1978. godine. Ovaj par ima jednog sina.


(VIDEO, FOTO) Srpski Metal Festival: Pamtimo i (mnogo) bolje dane | SMP\n(VIDEO, FOTO) Srpski Metal Festival: Pamtimo i (mnogo) bolje dane\nDvodnevni Srpski Metal Festival održan je proteklog vikenda u maloj sali Doma omladine Beograda. Nastupilo 14 bendova, među kojima The Stone, Bombarder, Infest, Nadimač, Forever Storm, Obscured i drugi. Bendovi, svaki u svom žanru – odlični, a publika… koja publika?\nNastupili: Bombarder, The Stone, Zloslut, Deadly Mosh, Nadimač, Forever Storm, Styptic, A|Symmetry, Obscured, Infest, Claymore, Decrepancy, The Hell, Concrete Sun\nZlabog Promotions najavio je Srpski Metal Festival pre nekoliko meseci, ali to ipak nije pomoglo da se na ovom događaju okupi ni približno zadovoljavajući broj ljudi. Festival sa samo domaćim metal bendovima, pa još dvodnevni, nismo u prilici tako često da vidimo, te su se probudile uspomene na Hard ‘n’ Heavy fest koji je sada već davne 2002. godine održan na istom mestu u Beogradu, pa još jednom godinu dana kasnije, nakon čega je ugašen. Izuzev pomenutog festivala, slični događaji (dvodnevni fest, domaći metal bendovi) tokom protekle decenije bili su Terra Nostra Karavan u Banjaluci i Invasion from the East festival u Novom Sadu, ali poređenje sa Hard ‘n’ Heavy festom najviše ima smisla, jer smo na veoma neprijatan način na SMF-u bili u prilici da se uverimo koliko je sve otišlo dođavola…\nSrpski Metal Festival: Publika\nVeć na ulazu iznenadilo me to da će festival da bude održan u maloj sali Doma omladine. Možda je to negde bilo i navedeno u najavama, ali mi je promaklo, a u glavi su mi se proteklih meseci prikazivale slike sa pomenutog prvog Hard ‘n’ Heavy festa, kada je oko 1000 ljudi u velikoj sali zdušno bodrilo imena poput Abonosa, RapidForcea, Alistera, Kraljevskog Aprartmana i drugih. Jasno, ne gajim nikakve iluzije da je danas moguće ponoviti tako nešto, barem kad je reč o brojnosti publike, ali scena koju sam ugledao nakon ulaska u klub bila je neopisivo poražavajuća. Tek nekih 50-ak ljudi, računajući i članove drugih bendova. Tuga i jad.\nNisam siguran koji je tačan broj prodatih ulaznica, ali po mojoj slobodnoj proceni, festivalu je prve večeri prisustvovalo tek nekih stotinjak ljudi, a drugo veče za nekih 50-ak više. S obzirom da je svako veče nastupalo po sedam bendova, računajući i njihove devojke i sličnu pratnju, pola od tih cifri, dakle, otpada na ekipu koja nije plaćala ulaz. Šta reći, i kakvu posluku porati?\nU gradu od preko dva miliona stanovnika, nije se, dakle, moglo naći ni bar 500 ljubitelja metala i domaće scene da ispoštuju ovaj događaj. Tu bi sad mogla da padne kilometarska analiza zašto je to tako, kritikovanje, jadikovanje, pametovanje i prozivka, ali mislim da nema potrebe za tim, jer ma šta da se priča, situacija je takva kakva jeste i ništa to ne bi promenilo. Umesto toga, veliki respect onim ljudima koji su došli i platili ulaznicu, i podržali srpske metal bendove i scenu, kao i humanitarni aspekt festivala.\nOvde bih još pomenuo da je tokom prve večeri festivala, u bašti KST-a, na koncertu hrvatskog punk-folk-rock benda Brkovi bilo 1000 ljudi. Cena ulaznice manje-više ista, a među tih 1000, više metalaca nego u Domu. Slayer, Sodom, Anthrax, Sepultura majice na ekipi kojoj puca neka stvar za legendarnim Bombarderom i ostalim bendovima koji su nastupili to veče… Jasno je da su lake note, jeftina zajebancija i tekstovi o kurvama i kokainu, mnogo bolji provod za prosečnog Srbina, nego ozbiljan festival sa autorskim domaćim bendovima, koji su, svaki u svom žanru, pokazali maksimalan nivo profesionalnosti i uvežbanosti. Pa, idemo i na taj deo.\nSrpski Metal Festival: Bendovi\nNeću vas slagati ako kažem da je svaki od ovih 14 bendova odradio fantastičan posao, i predstavio se polupraznom klubu u najboljem svetlu! Ta činjenica još više nervira, jer lako bi se nezainteresovanost publike mogla objasniti da su nastupali krš bendovi. Zaista, fenomenalni nastupi, uvežbanost, imidž i zvuk svih bendova u praksi je pokazao da srpska metal scena, u uslovima u kojima životari, ima šta da pokaže i na međunarodnom nivou. Zloslut su pokazali kako treba da izgleda i zvuči black metal sastav, momci iz Forever Storma još jednom demonstrirali da su idealan support bend za večerašnji koncert Iron Maidena, The Stone da su jedno od najvećih, ako ne i najveće ime koje je ova naša mala scena ikada imala, Claymore da se nisu bez razloga vratili, Bombarder, Obscured, Infest, Concrete Sun, Deadly Mosh… prosto čovek ne zna koga bi pre pohvalio. Svim bendovima najveća ocena, i veliko poštovanje jer su se svi oni odrekli bilo kakvih naknada, pa je taj novac, kao i onaj od ulaznica, doniran porodici iz Obrenovca koja je ostala bez krova nad glavom u strahovitim poplavama koje su nedavno pogodile Srbiju i region.\nNije ostalo mnogo šta da se kaže, situacija (vam) je kristalno jasna. Sve prognoze i nadanja da bi ovaj festival mogao da pokrene stvari sa mrtve tačke i vrati barem 30% stare slave kakve se mi malo stariji sećamo sa pomenutih Hard ‘n’ Heavy festivala, pale su u vodu. Posle ovog festivala, zaista se pitam da li će iko ikada više da bude lud i pokuša da organizuje nešto slično. Za to više nema ni jednog jedinog razloga…\nSrpski Metal Festival, ukratko:\nOrganizacija festivala na nivou, satnica ispoštovana, nastupili svi najavljeni bendovi\nDomaći bendovi zvučali veoma reprezentativno, svaki u svom žanru pokazao da zna šta radi\nPublika, odnosno mlađa metal populacija u Beogradu, nije zainteresovana za srpski metal\nViše metalaca na folk-punk sevdahu u KST-u, nego na metal festivalu\nTek jedna devojka na bini za dve večeri festivala (Dejana iz benda Claymore). Veoma loša statistika. U publici situacija nešto bolja, slatke devojke, da ih je više, situacija bi verovatno generalno bila bolja\nVitez iz Obscureda najveći car na festivalu\nMediji nisu smatrali ovaj događaj bitnim, pa osim par specijalizovanih portala, izveštaj nije izašao nigde drugo\nSMP se zahvaljuje John Wolfriku / HellyCherry webzineu, na ustupljenim fotografijama\nNovac sa festivala doniran porodici čija je imovina stradala u poplavama u Obrenovcu. Potez za svaku pohvalu\nAsymmetryBombarderClaymoreConcrete SunDeadly MoshDecrepancyDom omladine BeogradaForever StormInfestNadimačNebojša LakićObscuredSrpski Metal FestivalStypticThe HellThe StoneZlabog PromotionsZloslut


Trgovina-nivelacija cena | Forum Krstarice\n28.02.2008 u 18.12 - Trgovina-nivelacija cena\nInteresuje me da li u maloprodaji moze da se nivelise cena,tako da nova nova bude i ispod nabavne?\n28.02.2008 u 22.28 - Trgovina-nivelacija cena\n29.02.2008 u 12.05 - Trgovina-nivelacija cena\nA da li je potrebna neka odluka i do koje mere moze da se ide.Na primer stara nabavna cena 1.000 dinara,maloprodajna 1.500,da li nova maloprodajna moze da bude 500?\n29.02.2008 u 12.20 - Trgovina-nivelacija cena\nNije problem da upravni odbor donese odluku i da poklanja robu... ukoliko je drzava namirena. Ako se ne varam, pdv se placa onog trenutka kad nabavis robu. Posle dodajes pdv i marzu i pretvaras robu u pare.\nAko pokusas da izbegnes ili smanjis davanja drzavi, drzava ce ti poslati inspektore da te "posavetuju" kako treba da radis.\n01.03.2008 u 09.44 - Trgovina-nivelacija cena\nAko je to predvidjeno zakonom,tj da ne postoji limit ispod kog ne bi smelo da se ide,onda ne vidim razlog sta bi inspekcija imala sa tim.Znam da traze "dlaku u jajetu" ali ako se sve ispostuje sto je predvidjeno zakonom onda je to sve cisto 100 %.Onda mogu samo da sumnjaju,nista vise.\n01.03.2008 u 14.47 - Trgovina-nivelacija cena\nBitno je da si ti platio PDV kada si nabavljao robu, da je imas evidentiranu u trgovackoj knjizi, a da li ce cena biti ispod nabavne njih ne zanima. Uradi nivelaciju nanize i gotova stvar\n03.03.2008 u 02.37 - Trgovina-nivelacija cena\nMoze da bude 500, nama zakonskih smetnji.Odluku o nivelaciji cena bi treba da imas.\n07.05.2009 u 20.41 - Trgovina-nivelacija cena\nIzvinjavam se sto posle dugo vremena ponovo pokrecem ovu temu, ali sada sam naisao na konkretnu potrebu da radim nivelaciju kao i na dilemu dokle mogu da nivelisem: do nabavne vrednosti ili bez limita.\nPosto radim u knjigovodstvu, napomenuo bih da nije bitno samo da si platio PDV pri nabavci robe, vec i koliko si PDV ti naplatio (ako si u sistemu PDV-a), jer razliku naplacenog i placenog u nabavci doplacujes drzavi (tkz izlazni i ulazni). Ako pri nabavci platis dobavljacu za robu 1000 dinara i u tome npr 100 din PDV a istu robu prodas po 500 i u tome naplatis 50 din PDV od tvog kupca, po obracunu PDV ti imas pretplatu PDV od 50 din (50 - 100), koji imas pravo da potrazujes da ti drzava vrati, sto ona nije bas voljna! Ali, u sustini, ti si robu prodao upola cene, pa je i logicno da na kraju balade platis porez na prodatu vrednost, dakle da ukupno i platis PDV od 50 din, sto ce i biti ako ti vrate 50 dinara koje si vise platio svom dobavljacu, a drzava to od njega naplatila.\nZakon o PDV-u je ovde prilicno jasan i decidiran i po njemu ne postoji prepreka da ti nivelises cenu koliko hoces, ali tu nateriju regulisu i drugi zakoni, kao zakon o trgovini recimo, a nisam siguran da li je on restriktivan u tom pogledu.\nInace oko ovoga problema smo u mojoj firmi podosta puta ukrstili stavove, ali nismo jos uvek sigurni da mozda neki levi zakon ne propisuje limit na nivelaciju, jer, nazalost, kod nas previse zakona regulise istu stvar, a cestu su medjusobno nesaglasni ili se preklapaju.\nIzvinjenje zbog duzine odgovora, krace nije moglo!


Vreme 1103 - Zivotna sredina: Crna roda na Zapadnoj Moravi\nDruštvo za zaštitu i proučavanje ptica Srbije (DZPPS) organizovalo je prebrojavanje ptica na vodenim površinama u Srbiji. Ove godine prvi put su prebrojane ptice i na Zapadnoj Moravi. Iako je Društvo i pre organizovalo prebrojavanje ptica, uglavnom je to bilo na vodenim površinama Vojvodine jer je nekadašnje Društvo za zaštitu i proučavanje ptica Vojvodine od 2010. godine proširilo svoje delovanje na celu zemlju. Tokom januara 15 volontera DZPPS-a obišlo je pešice 220 kilometara obale Zapadne Morave. Prebrojano je 5994 jedinki koje pripadaju dvadeset i dvema vrstama ptica vodenih staništa. Volonteri su konstatovali i prisustvo jedne crne rode koja u Srbiji u zimskim mesecima gotovo nikada nije viđena jer se crne rode u ovo doba godine nalaze u Podsaharskoj Africi.\nPrebrojavanje ptica nije puko inventarisanje, već ima višestruki značaj. Marko Šćiban iz DZPPS-a kaže da je prebrojavanje ptica u Srbiji bilo rađeno kao deo "Međunarodnog cenzusa ptica vodenih staništa", koji se sprovodi od 1967. godine.\n"Pošto je prebrojavanje ptica međunarodna akcija, precizne brojke daju vernu sliku o broju ptica u celom svetu. Na ovaj način dobija se i slika o stanju vodenih površina, a saznaje se i koja su mesta važna za prezimljavanje ptica jer tu tokom zime ima hrane za njih. Na tim mestima mora se proglasiti lovostaj jer, ako ptice ne prežive na tim mestima, neće preživeti nigde. U Srbiji još nisu zaštićena sva takva mesta i kod nas je još dozvoljen lov na neke vrsta ptica koje su u Evropi zaštićene."\nOvogodišnje prebrojavanje ptica na Zapadnoj Moravi finansijski je pomogao Grad Kraljevo. U DZPPS-u se nadaju da će se za primerom Kraljeva povesti i ostale lokalne zajednice što bi, uz povećanje broja članova Društva kojih je zasad u Vojvodini više nego u ostatku zemlje, dovelo do efikasnije zaštite ptica u Srbiji.


Kukić: "U utrci za člana Predsjedništva BiH podržat ćemo predsjednika SBB-a Fahrudina Radončića" | Objektiva.ba | Objektivno čitajući " />\nKukić: “U utrci za člana Predsjedništva BiH podržat ćemo predsjednika SBB-a Fahrudina Radončića”\n„ Pojedine političke elite su se udružile i izgubile opće ciljeve, te koncentrirale vlast na jedno mjesto što je glavni grad. Mi ne trebamo praviti antagonizme između građana i glavnog grada, ne smijemo dozvoliti da druge lokalne zajednice umiru i da polahko stvaraju migracione tokove, i vanjske i unutarnje“, poručio je Kukić.\nPrevious Post Čamdžija: Ustavni sud RS sramnim odlukama nastoji izbisati genocid\nNext Post Sekson o Neletu: “Nismo se vidjeli 15 godina i nemamo nikakav kontakt"


Java programer | ok-school.com\nПочетна / Shop / Obuke za zanimanja / Programer / Java programer\nШифра производа: 420702cc-7848-4fd8-bcb8-3a3e6b27b96a Категорија: Programer Ознака: Tradicionalno\nPostanite visokoplaćeni Java programer\nGlavni razlog za popularnost Java programskog jezika leži u dobroj zaradi Java developera. Plata Java programera u okruženju kreće se u granicama od 600 do 2.400 evra. U inostranstvu je to mnogo više.\nKao Java programer možete da radite u domaćim IT kompanijama i da razvijate web sajtove, web portale, internet prodavnice, web i mobilne aplikacije. Možete da radite i za inostrane firme i klijente, kao freelancer, i da naplaćujete rad po satu, ili po projektu.\nMogućnosti i šanse su velike, a znanja koja su vam potrebna možete steći na našem Java kursu za manje od 5 nedelja.\nBroj časova u kursu: 40 + 48 (tradicionalno + online)\n80.000,00 RSD 20.000,00 RSDPrijavi se\nUvod u Javu: opis jezika, Java SE paketi, instalacija i podešavanje okruženja, Java konzolna aplikacija, testiranje i dibag, sintaksa jezika.\nPromenljive, operatori, tipovi: tipovi podataka, promenljive, konstante, operatori.\nUvod u klase i objekte: definisanje, članovi klase, instanciranje klase, boxing i unboxing, interfejsi, apstraktne klase.\nNizovi i kolekcije: kreiranje nizova, upotreba nizova, višedimenzionalni nizovi, kolekcije, liste, hash tabele, mape.\nKontrola toka programa: if else struktura, switch case struktura, ternarni operator.\nPetlje: for petlja, while petlja, korišćenje iteratora.\nMetode: kreiranje metoda, upotreba metoda, prepisivanje metoda, apstraktni metodi.\nUpravljanje izuzecima: try, catch, finally blokovi.\nUpravljanje podacima: konektovanje na bazu podataka, preuzimanje, unos, izmena i brisanje podataka iz baze (CRUD).


Nataša Bekvalac odlučila da se posveti sebi - PRess Serbia\nHome » VIP » Nataša Bekvalac odlučila da se posveti sebi\nMuzička zvezda Nataša Bekvalac odlučila je da vikend provede kod majke Mire u Novom Sadu, odakle se obratila svojim fanovima i otkrila da sve obaveze prepušta mami.\nNovosadska barbika na svom Instagram nalogu u vidu storija istakla je da ne planira bilo šta da radi, te da će samo da uživa.\nBekvalčeva je u snimku napisala:\n– Danas ne kuvam, ne perem, ne peglam, ne spremam, ne čuvam decu, ne brinem o psima, sve će to moja mama.\nMeđutim, dok se odmarala u dvorištu, Nataša nije mogla da izbegne mlađu ćerku Katju, te je šaljivo poručila:\n– Ali, ona me uvek nađe.\nPRess Serbia > VIP > Estrada > Nataša Bekvalac odlučila da se posveti sebi\nTagovinatasa bekvalac ODMOR pevacica vikend


"Nije pitanje da li se vraća, nego kada se vraća" | Mondo.Me Prod\nNije pitanje da li se vraca nego kada se vraca\n"Nije pitanje da li se vraća, nego kada se vraća" 0 Podijeli Podijeli na facebook Podijeli na twitter Podijeli na viber Pošalji na mail\n25.10.2019. / 18:48 18:50\n"Nije pitanje da li se vraća, nego kada se vraća"\nIzvor mondo.rs 25.10.2019. / 18:48 18:50


Odložen koncert Nine Badrić | Mondo Portal\nOdlozen koncert Nine Badric\n20. januar, 22:33\nOdložen koncert Nine Badrić 0 Podeli Podeli na facebook Podeli na twitter Podeli na viber Pošalji na mail\nMuzika 12.09.2014. / 08:18\nAutor mondo.rs 12.09.2014. / 08:18\nPevačica na društvenim mrežama objavila da će Beograđanima pevati 18. septembra, umesto večeras.\nIzvor: MONDO, Petar Stojanović Zbog nepovoljne vremenske prognoze, Nina Badrić je obavestila fanove da neće večeras nastupiti u Bašti kod Juge, već u četvrtak, 18. septembra.\nPevačica ljuta zbog tračeva o dečku\n"Najdraži, pomeramo zbog vremenske prognoze i izvinjavamo se", napisala je Nina na Facebooku.\nUlaznice za koncert popularne hrvatske pevačice koštaju 500 i 1.000 dinara.\nnina badrić koncerti\nUpravo gledate THE BEST OF NETKULTURNO! 0 NetKulturno Pre 40 min U prethodnoj godini voleli ste #netkulturno i goste koji su sa vama delili svoje priče. Večeras se podsećamo vaših...


Sve vesti za tag: Otmica / Republika\nTAG - Otmica\nKRIMINALAC I POLICAJAC TUKLI MLADIĆA U KG: Jedan uhapšen, za drugim raspisana poternica\n- utorak, 13. 3. 2018. u 17:57 >> 18:29 0\nKragujevačka policija uhapsilla je D.V. (47) iz Kragujevca a za policajcem D.A. (30) raspisala potragu, zbog zbog sumnje da su juče oteli...\nCRNOGORCI MUČILI SRBINA ZBOG DVE HILTI BUŠILICE: Tukli ga i potapali u Moraču, jedva spasao živu glavu\n- petak, 2. 3. 2018. u 16:22 0\nZbog sumnje da je sa još tri nepoznate osobe oteo i mučio državljanina Srbije I. Dž., u Podogorici je uhapšen je M. I. iz istog grada.\nGEPEKOVALI CRNOGORCA ZBOG PREVARE: Beograđaninu pao mrak na oči zbog devojke\n- petak, 2. 3. 2018. u 15:07 0\nOgnjen P. (33) i njegovi prijatelji Uroš P. (33) i Miloš I. (22) uhapšeni su prošle nedelje zbog otmice Kotoranina J. M. (57) ispred...\nHOROR NA ADI HUJI: Kidnapovali mladića, pa ga bacili u Dunav!\n- utorak, 27. 2. 2018. u 09:06 1\nPolicija je u subotu u Beogradu uhapsila V.M. (23), Z.S. (24) i V.S. zbog sumnje da su u subotu kidnapovali A.S. (25), skinuli ga golog i...\nEMOTIVNO: Vanja Bulić o najtežim trenucima Lepe Brene!\n- subota, 24. 2. 2018. u 19:33 0\nPevačica Lepa Brena doživela je ogromnu traumu kada je kidnapovan njen sin Stefan!\nBRENIN SIN SNIMA FILM O SVOJOJ OTMICI! Stefan: Neke rane su NEIZLEČIVE!\n- nedelja, 11. 2. 2018. u 14:56 0\nStefan Živojinović, stariji sin Lepe Brene i Slobodana Živojinovića bio je kidnapovan 2000. godine od strane, i dan danas, nepoznatih...\nDRAMA U KOMŠILUKU: Otela svoju decu pa pretila da će ih ZAKLATI!\n- subota, 10. 2. 2018. u 19:26 0\nNakon više od dva sata drame u sarajevskom naselju Hrasnica, gde se žena bila zabarikadirala u stan i pretila da će "poklati decu", Hitna...\nUŽASNE POSLEDICE RATA I GLADI: Prodaju decu za 20 krava!\n- nedelja, 4. 2. 2018. u 11:36 0\nU Južnom Sudanu se dete, bez obzira na uzrast, prodaje za 20 krava, u vrednosti od oko sedam hiljada dolara.\nPOHAPŠENI BUGARI: Srpska policija rešila otmicu sina biznismena\nZahvaljujući dokazima koje je prikupila srpska policija, u Sofiji su uhapšene četiri osobe koje...\nNakon višemesečne zajedničke istrage pripadnika Ministarstva unutrašnjih poslova - Službe za...\nMIRELA OTKRILA SVE O OTMICI!\n- nedelja, 28. 1. 2018. u 09:56 0\nMirela Lapanović je pre nekoliko dana odlučila da iskoristi priliku i pobegne iz vile „Parova“, iako je Televizija „Hepi“ izdala...\nPREVARILA LJUDE: Mirela dobrovoljno otišla kod Neše!\n- petak, 26. 1. 2018. u 23:10 0\n- petak, 26. 1. 2018. u 17:14 0\nSKANDAL: Oteta učesnica "Parova"!\n- četvrtak, 25. 1. 2018. u 21:50 0\nPošto je čuo u programu da su četiri učesnice nagrađene izlaskom u grad, momak Mirele Lapanović sačekao je ekipu koja je pošla na...\n- četvrtak, 25. 1. 2018. u 09:42 0\nBrzom i efikasnom akcijom, pripadnici Ministarstva unutrašnjih poslova u Beogradu rasvetlili su otmicu pedesetjednogodišnjeg muškarca i...\n- subota, 20. 1. 2018. u 08:24 0\nPolicija je uhapsila Dragana J. (43), njegovog brata Bobana J. (31), M. N. (31) i službenika MUP N. S. (31), zbog sumnje da su izvršili...\n- petak, 19. 1. 2018. u 10:12 0\nBrzom i efikasnom akcijom policajci u Beogradu pronašli su otetog tridesettrogodišnjeg muškarca i uhapsili tri osobe iz Pirota zbog...\nFILMSKA JURNJAVA SA POLICIJOM: Naoružani muškarac kidnapovao autobus sa 40 putnika!\n- subota, 13. 1. 2018. u 11:06 0\nPolicija američke savezne države Ilinois uhapsila je nakon potere za autobusom naoružanog muškarca i iz vozila evakuisala 40 putnika...\nLOVCI NE ZNAJU ŠTA ĆE: Svakog dana im pse krade "kerovska mafija"\nNa meti lopova zadnjih godina našli su se lovački psi koje, prema tvrdnjama predsednika Lovačkog...\nPREVRNUĆE NEBO I ZEMLJU DA NAĐU MALU BARBARU!\nBarbaru Vitez (15) iz Sente očajni roditelji Endre i Melinda traže već godinu dana - nije...


U srpskim slobodnim zonama promet 4,9 mlrd. € › Made-in-Germany.rs\nU slobodnim zonama u Srbiji u 2017. godini ukupan promet je dostigao nivo od 4,9 milijardi eura, što je za 2 posto više nego godinu pre, dok je vrednost investicija povećana za 12 posto na godišnjem nivou, na 208 miliona eura.\nDirektor Uprave za slobodne zone Milan Ristić je na sednici Grupacije slobodnih zona Srbije (GSZS) u Novom Sadu, naveo da je “FAS Slobodna zona” Kragujevac, koja inače “nosi” polovinu ukupnog prometa i ima najveći obim izvoza među slobodnim zonama, zabeležila u 2017. pad proizvodnje i izvoza za 15 do 20 posto u odnosu na 2016.\n– Proizvodnja u slobodnim zonama iznosila je 2,5 milijardi eura, što je za 4 posto više u odnosu na 2016. Vrednost izvoza je prošle godine bila 2,3 milijarde eura, sa rastom od 4 procenta. Broj zaposlenih u zonama je povećan za 13 posto, na 28.270 radnika, a rast prometa od 2 posto implicira da su u okviru slobodnih zona pokrenuti novi proizvodni procesi – rekao je Ristić predstavljajući preliminarne podatke iz izveštaja o poslovanju slobodnih zona u 2017. godini.\nPredsednik Grupacije slobodnih zona i carinskih skladišta Dragan Kostić je ovom prilikom istakao da postoji mogućnost otvaranja kancelarije Svetske organizacije slobodnih zona (WFZO) u Beogradu, što bi, uz kancelarije u Poljskoj i Kazahstanu, bila treća takva kancelarija nadležna za Jugoistočnu Evropu.\n– Zadatak kancelarija bio bi prikupljanje, analiza i obrada podataka o slobodnim zonama, podsticanje međusobne saradnje i razmena iskustava. Otvaranje takve kancelarije u Beogradu obezbedilo bi i rast ugleda Srbije pred stranim investitorima, ali i mogućnost dijaloga o statusu slobodnih zona u Evropi – objasnio je Kostić.